Βρυξέλλες, 17.2.2005

COM(2005) 51 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Εξέταση των αποτελεσμάτων του ΕΤΑ και πρόταση για την αποδέσμευση των υπό αίρεση υπολοίπων του 9ου ΕΤΑ

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την κινητοποίηση δεύτερης χρηματοδότησης 250 εκατομμυρίων ευρώ από το υπό όρους ποσό του ενός δισεκατομμυρίου ευρώ στο πλαίσιο του 9ου ΕΤΑ που θα χρησιμοποιηθεί για τη δεύτερη δόση της διευκόλυνσης ΑΚΕ-ΕΕ για το νερό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την αποδέσμευση και τη χρησιμοποίηση 18 εκατομμυρίων ευρώ από το υπό όρους ποσό του ενός δισεκατομμυρίου ευρώ από το 9ο ΕΤΑ με σκοπό να καλυφθεί η χρηματοδότηση του Εθνικού Ενδεικτικού Προγράμματος του Ανατολικού Τιμόρ το διάστημα μεταξύ 2006-2007

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την αποδέσμευση και τη χρήση του εναπομείναντος ποσού των 482 εκατ. ευρώ από το υπό όρους ποσό ύψους ενός δισεκατομμυρίου ευρώ στο πλαίσιο του ένατου Ευρωπαϊκού Ταμείου Ανάπτυξης για τη συνεργασία με τις χώρες της Αφρικής, της Καραϊβικής και του Ειρηνικού

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση που θα υποστηρίξει η Κοινότητα στο πλαίσιο του Συμβουλίου Υπουργών ΑΚΕ-ΕΚ όσον αφορά την απόφαση για τη χρησιμοποίηση του αποθεματικού του κονδυλίου μακροπρόθεσμης ανάπτυξης καθώς και των πόρων της επενδυτικής διευκόλυνσης του ένατου Ευρωπαϊκού Ταμείου Ανάπτυξης για τη χρηματοδότηση της ενεργειακής πρωτοβουλίας της ΕΕ, για τη συνεισφορά στη διεθνή χρηματοδοτική διευκόλυνση διαχείρισης των κινδύνων σχετικά με τα βασικά προϊόντα για την προσαρμογή των νέων υγειονομικών και φυτοϋγειονομικών κανόνων σχετικά με τις τροφές και τις ζωοτροφές, για την ενίσχυση της αφρικανικής ΄Ενωσης και για συγχρηματοδότηση της πρωτοβουλίας εκπαίδευση για όλους

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη θέση που πρέπει να λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ σχετικά με την απόφαση για τη χρησιμοποίηση του αποθεματικού του υπέρ της μακροπρόθεσμης ανάπτυξης κονδυλίου και των πόρων από την επενδυτική διευκόλυνση του 9ου Ευρωπαϊκού Ταμείου Ανάπτυξης για τη δεύτερη χρηματοδότηση της διευκόλυνσης ΑΚΕ-ΕΚ για το νερό

(υποβληθείσες από την Επιτροπή){SEC(2005) 242}

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Εξέταση των αποτελεσμάτων του ΕΤΑ και πρόταση για την αποδέσμευση των υπό αίρεση υπολοίπων του 9 ου ΕΤΑ

ΕΙΣΑΓΩΓΗ

Για την αρχική πενταετή περίοδο της συμφωνίας εταιρικής σχέσης ΑΚΕ-ΕΚ, η οποία αρχίζει από την 1η Μαρτίου 2000 και καλύπτει την περίοδο από την κύρωση της συμφωνίας μέχρι το τέλος του 2007, η χρηματοδοτική βοήθεια της Κοινότητας προς τις χώρες της Αφρικής, της Καραϊβικής και του Ειρηνικού (ΑΚΕ) συνίσταται σε ένα αρχικό ποσό ύψους 13,5 δις ευρώ από το 9ο Ευρωπαϊκό Ταμείο Ανάπτυξης (ΕΤΑ). Από το συνολικό αυτό ποσό, 1 δις ευρώ θα καταβληθεί με βάση την εξέταση των αποτελεσμάτων, στο πλαίσιο της οποίας θα εκτιμηθεί ο βαθμός υλοποίησης των αναλήψεων υποχρεώσεων και των εκταμιεύσεων[1].

Η παρούσα ανακοίνωση επιβεβαιώνει, αφενός, ότι οι μεταρρυθμίσεις στις οποίες προέβη η Επιτροπή το 2000 είχαν ως αποτέλεσμα να βελτιωθούν τα αποτελέσματα τα τελευταία χρόνια από πλευράς βαθμού υλοποίησης των αναλήψεων υποχρεώσεων και των εκταμιεύσεων[2] και, αφετέρου, ότι η θετική αυτή εξέλιξη ενισχύθηκε ακόμη περισσότερο από τη διαδικασία ενδιάμεσης επανεξέτασης που πραγματοποιήθηκε το 2004. Η ανακοίνωση καταλήγει στο συμπέρασμα ότι το 9ο ΕΤΑ, συμπεριλαμβανομένων των υπολοίπων που μεταφέρονται από προηγούμενα ΕΤΑ, θα διατεθεί εξ ολοκλήρου μέχρι το τέλος του 2007 και έτσι δεν θα μπορεί η Κοινότητα να ανταποκριθεί πλήρως στις διεθνείς υποχρεώσεις της ούτε στις νέες διεθνείς πρωτοβουλίες. Συνεπώς, η ανακοίνωση συνιστά να εγκριθούν, αφενός, τα τρία συνημμένα σχέδια αποφάσεων, (i) για την αποδέσμευση της 2ης δόσης της χρηματοδοτικής διευκόλυνσης για το νερό, ύψους 250 εκατ. ευρώ, (ii) για την αποδέσμευση ενός επιπλέον ποσού 18 εκατ. ευρώ για τη χρηματοδότηση του εθνικού ενδεικτικού προγράμματος του Ανατολικού Τιμόρ, μόλις η χώρα αυτή γίνει πλήρης μέλος της ομάδας ΑΚΕ το 2005, και (iii) για την αποδέσμευση των υπό αίρεση υπολοίπων ύψους 482 εκατ. ευρώ, και, αφετέρου, να εγκριθούν δύο συμπληρωματικά σχέδια αποφάσεων για τη μεταφορά των αποδεσμευθέντων πόρων στο μέσο περιφερειακής συνεργασίας και ολοκλήρωσης για την ενδο-ΑΚΕ χρηματοδότηση της 2ης δόσης της χρηματοδοτικής διευκόλυνσης για το νερό και την ενδο-ΑΚΕ χρησιμοποίηση ενός μέρους των υπό αίρεση υπολοίπων ύψους 482 εκατ. ευρώ.

ΟΙΚΟΝΟΜΙΚΑ ΑΠΟΤΕΛΕΣΜΑΤΑ ΤΟΥ ΕΤΑ

Το 2003 τα αποτελέσματα του ΕΤΑ υπήρξαν καλύτερα από ποτέ. Το υψηλό επίπεδο αναλήψεων υποχρεώσεων μπορεί εν μέρει να εξηγηθεί από το γεγονός ότι το 2003 ήταν το πρώτο έτος εφαρμογής του 9ου ΕΤΑ. Ωστόσο, και το επίπεδο εκταμιεύσεων υπήρξε υψηλότερο από ποτέ. Η θετική αυτή εξέλιξη των εκταμιεύσεων δεν ήταν μόνο το αποτέλεσμα μη περιοδικών «στοχοθετημένων» ενεργειών, αλλά είχε παρατηρηθεί και τα προηγούμενα έτη, ενώ επιβεβαιώνεται σήμερα βάσει των προσωρινών στοιχείων για το 2004 (για περισσότερες λεπτομέρειες, βλέπε παράρτημα 1). Τα ενθαρρυντικά αυτά αποτελέσματα επετεύχθησαν παρά το γεγονός ότι, σε ορισμένες χώρες ΑΚΕ, η συνεργασία κατέστη δυσχερής λόγω της αβεβαιότητας ή των κρίσεων στον πολιτικό τομέα και/ή λόγω των επιπτώσεων των διαφόρων φυσικών καταστροφών.

[pic]

Λαμβανομένων υπόψη των πρόσθετων αναλήψεων υποχρεώσεων που αναμένονται με μεγάλη πιθανότητα πριν από το τέλος του 2004, καθώς και των αποδεσμεύσεων υποχρεώσεων στα εν εξελίξει προγράμματα, οι οποίες τα τελευταία πέντε χρόνια ανήλθαν κατά μέσο όρο σε +/-330 εκατ. ευρώ, το ακαθάριστο επίπεδο ετήσιων αναλήψεων υποχρεώσεων που απαιτούνται για την απορρόφηση των αδιάθετων υπολοίπων του ενοποιημένου 9ου ΕΤΑ είναι περίπου 3.445 εκατ. ευρώ για την περίοδο 2005-2007. Ενδεικτικά αναφέρουμε ότι το μέσο ακαθάριστο επίπεδο αναλήψεων υποχρεώσεων των δύο τελευταίων ετών (2003-2004) ήταν 3.656 εκατ. ευρώ.

Η ΕΝΔΙΑΜΕΣΗ ΕΠΑΝΕΞΕΤΑΣΗ ΤΟΥ 2004

Κατά τη διάρκεια του 2004 πραγματοποιήθηκαν ενδιάμεσες επανεξετάσεις σε όλες τις χώρες ΑΚΕ για τις οποίες είχαν υπογραφεί[3] τα έγγραφα στρατηγικής που αποτελούν τη βάση προγραμματισμού του ΕΤΑ. Η συμφωνία του Κοτονού προβλέπει ρητά ότι οι ενδιάμεσες αυτές επανεξετάσεις μπορούν να οδηγήσουν σε αλλαγή στρατηγικής (αλλαγή των βασικών τομέων του εγγράφου στρατηγικής) και/ή σε αναθεώρηση της ανά χώρα κατανομής (προς τα πάνω ή προς τα κάτω ή μεταξύ των προγραμματιζόμενων πόρων και των ενδεικτικών πόρων για απρόβλεπτες ανάγκες).

Για τη λήψη απόφασης σχετικά με μια πιθανή αναπροσαρμογή των χορηγήσεων ανά χώρα, χρησιμοποιήθηκαν δύο βασικά κριτήρια, τα οποία συμπληρώθηκαν από «ειδικά κριτήρια»:

- Αξιολόγηση των οικονομικών αποτελεσμάτων της χώρας σε ό,τι αφορά την υλοποίηση της κοινοτικής βοήθειας· οι δείκτες που χρησιμοποιήθηκαν ήταν το μέσο ποσοστό ανάληψης υποχρεώσεων, ανάθεσης συμβάσεων και εκταμιεύσεων κατά τα προηγούμενα έτη και ο αριθμός θεωρητικών ετών που απαιτούνται για την απορρόφηση των υπόλοιπων.

- Αξιολόγηση των επιδόσεων της χώρας στους βασικούς τομείς (και ενδεχομένως όσον αφορά την μακροοικονομική στήριξη).

- Ειδικά κριτήρια: αξιολόγηση της προόδου που σημείωσε η χώρα σε ό,τι αφορά τις θεσμικές μεταρρυθμίσεις, τη μείωση της φτώχειας, τις ειδικές συνθήκες που επηρεάζουν τις ανάγκες, την ευπάθεια και τις επιδόσεις της από την έναρξη της διαδικασίας προγραμματισμού των εγγράφων στρατηγικής· αυτό αφορά κυρίως μετασυγκρουσιακές καταστάσεις, παράγοντες που συνδέονται με τις ικανότητες υλοποίησης στο επίπεδο κάθε χώρας (π.χ. πρόοδος της διαδικασίας αποσυγκέντρωσης, προσωρινά προβλήματα στελέχωσης στα γραφεία της αντιπροσωπείας και/ή του εθνικού διατάκτη), κ.λπ.

Η ενδιάμεση επανεξέταση πραγματοποιήθηκε με σκοπό την επίτευξη μιας συνολικής χρηματοδοτικής ισορροπίας[4]. Οι προτάσεις χρηματοδότησης που υποβλήθηκαν στην επιτροπή ΕΤΑ το φθινόπωρο του 2004, για τις οποίες οι τελικές αποφάσεις της Επιτροπής προβλέπονται το Δεκέμβριο, μπορούν ενδεικτικά να συνοψιστούν ως εξής:

- Για 17 χώρες δεν προτείνεται καμία αλλαγή στα κονδύλια.

- Για 13 χώρες προτείνεται η μεταφορά πόρων μεταξύ του κονδυλίου προγραμματιζόμενων πόρων και του κονδυλίου απρόβλεπτων αναγκών, έτσι ώστε να παραμένει αμετάβλητο το ποσό των συνολικών πόρων· στις περισσότερες περιπτώσεις, πρόκειται για μεταφορά μη χρησιμοποιηθέντων πόρων από το κονδύλιο απρόβλεπτων αναγκών στο κονδύλιο προγραμματιζόμενων πόρων, το οποίο αυξάνεται συνολικά κατά 226 εκατ. ευρώ (εκ των οποίων 62% υπέρ των λιγότερο ανεπτυγμένων χωρών).

- Για 17 χώρες προτείνεται καθαρή αύξηση των χορηγήσεων (σε πολλές περιπτώσεις πρόκειται για μεταφορά από κονδύλιο σε κονδύλιο)· η καθαρή αύξηση ανέρχεται σε 766 εκατ. ευρώ (αύξηση κατά 989 εκατ. ευρώ στα κονδύλια προγραμματιζόμενων πόρων, η οποία αντισταθμίστηκε εν μέρει από μια μείωση κατά 223 εκατ. ευρώ στα κονδύλια απρόβλεπτων αναγκών), εκ των οποίων 97% υπέρ των λιγότερο ανεπτυγμένων χωρών.

- Για 15 χώρες προτείνεται καθαρή μείωση της συνολικής χορήγησης (για δύο από αυτές προβλέπονται περικοπές του κονδυλίου Α)· η καθαρή μείωση ανέρχεται σε 432 εκατ. ευρώ (με καθαρή αύξηση των προγραμματιζόμενων πόρων μόνο κατά 33 εκατ. ευρώ), εκ των οποίων το 84% αφορά τις λιγότερο ανεπτυγμένες χώρες.

Έτσι, συνολικά, οι προγραμματιζόμενοι πόροι θα σημειώσουν καθαρή αύξηση κατά 17,6%, ή κατά 1 248 εκατ. ευρώ, το μεγαλύτερο μέρος των οποίων (91%) προορίζεται για τις λιγότερο ανεπτυγμένες χώρες που έχουν υψηλή απορροφητική ικανότητα και σημείωσαν ικανοποιητικά οικονομικά και πολιτικά αποτελέσματα. Οι μεταφορές αυτές, που γίνονται από υπερεκτιμημένες και αχρησιμοποίητες πιστώσεις απρόβλεπτων αναγκών και από χώρες με χαμηλές επιδόσεις, θα υπογραμμίσουν ακόμη περισσότερο την έμφαση στην καταπολέμηση της φτώχειας και θα αυξήσουν τη συνολική απορροφητική ικανότητα του 9ου ΕΤΑ, ενισχύοντας συγχρόνως τη θετική εξέλιξη που σημειώθηκε στις αναλήψεις υποχρεώσεων και τις εκταμιεύσεις.

ΠΡΟΒΛΕΨΕΙΣ ΓΙΑ ΤΗΝ ΠΕΡΙΟΔΟ 2004-2007

Οι πιο πρόσφατες προβλέψεις για τις αναλήψεις υποχρεώσεων και τις πληρωμές στο πλαίσιο του ΕΤΑ εκπονήθηκαν παράλληλα με την εξέταση των αποτελεσμάτων και κοινοποιήθηκαν στο Συμβούλιο τον Οκτώβριο του 2004[5]. Οι προβλέψεις αυτές βασίστηκαν στο σύνολο των υλοποιούμενων έργων και δράσεων στο πλαίσιο των εθνικών και περιφερειακών ενδεικτικών προγραμμάτων και των ενδο-ΑΚΕ παρεμβάσεων, τα οποία αποτέλεσαν αντικείμενο λεπτομερούς ελέγχου το Σεπτέμβριο και Οκτώβριο σύμφωνα με τα στοιχεία που παρείχαν οι υπηρεσίες των αντιπροσωπειών και των κεντρικών γραφείων. Σύμφωνα με τις προβλέψεις που εγκρίθηκαν από το Συμβούλιο το Νοέμβριο του 2003, επιβεβαιώνεται ότι το 9ο ΕΤΑ, συμπεριλαμβανομένων των υπολοίπων όλων των προηγουμένων ΕΤΑ και της πρώτης δόσης των 250 εκατ. ευρώ της χρηματοδοτικής διευκόλυνσης για το νερό, που θα χρηματοδοτηθεί από το υπό αίρεση ένα δισεκατομμύριο, θα διατεθεί πλήρως μέχρι το τέλος του 2007, δηλαδή κατά την περίοδο που καλύπτει το 9ο ΕΤΑ (για λεπτομέρειες, βλέπε πίνακα παραρτήματος 2). Η τελική επανεξέταση του 2006 θα καταστήσει δυνατή τη διόρθωση των σημερινών προβλέψεων καθώς και την τελική ανακατανομή των πόρων, γεγονός που αυξάνει ακόμη περισσότερο την προσδοκία ότι, μέχρι το τέλος του 2007, θα έχουν γίνει αναλήψεις υποχρεώσεων για το σύνολο των υπολοίπων.

Συνεπώς, ο μόνος τρόπος για να μπορέσει η Κοινότητα να ανταποκριθεί στις διεθνείς υποχρεώσεις της έναντι των χωρών ΑΚΕ, και σε ορισμένες άλλες υποχρεώσεις που απορρέουν από τη συμφωνία του Κοτονού, είναι μέσω της αποδέσμευσης των υπολοίπων του υπό αίρεση ενός δισεκατομμυρίου.

ΠΡΟΤΑΣΕΙΣ ΓΙΑ ΤΗ ΧΡΗΣΙΜΟΠΟΙΗΣΗ ΤΩΝ ΥΠΟ ΑΙΡΕΣΗ ΥΠΟΛΟΙΠΩΝ

Με βάση τα συμπεράσματα της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο για τη μελλοντική ανάπτυξη της χρηματοδοτικής διευκόλυνσης της ΕΕ για το νερό και για μια προκαταρκτική εξέταση των αποτελεσμάτων του ΕΤΑ, το Συμβούλιο συμφώνησε στις 22 Μαρτίου 2004 να εξετάσει το ενδεχόμενο διάθεσης ενός ποσού ύψους 500 εκατ. ευρώ από το υπό αίρεση 1 δις ευρώ, με σκοπό τη στήριξη της ευρωπαϊκής πρωτοβουλίας για το νερό υπέρ των χωρών ΑΚΕ[6]. Επίσης, το Συμβούλιο συμφώνησε ότι το ήμισυ του ποσού αυτού θα μπορούσε να αποδεσμευτεί αμέσως και ότι θα μπορούσε να ληφθεί απόφαση, μέχρι τον Μάρτιο του 2005, για την κινητοποίηση της δεύτερης δόσης των 250 εκατ. ευρώ και για τη χρησιμοποίηση των υπολοίπων 500 εκατ. ευρώ με βάση τα αποτελέσματα της ενδιάμεσης επανεξέτασης των εγγράφων στρατηγικής ανά χώρα, η οποία έγινε το 2004, καθώς και μιας λεπτομερέστερης εξέτασης των αποτελεσμάτων του ΕΤΑ. Το Μεικτό Συμβούλιο υπουργών ΑΚΕ-ΕΚ, που συνήλθε στην Γκαμπορόνε στις 6 Μαΐου 2004, προσυπέγραψε την προσέγγιση αυτή[7].

Οι ενδιάμεσες επανεξετάσεις του 2004 οδήγησαν σε ανακατανομή των πόρων μεταξύ των χωρών ΑΚΕ, βάσει των επιδόσεών τους, χωρίς να απαιτηθεί πρόσθετη χρηματοδότηση. Η τελική αναθεώρηση θα επικεντρωθεί ακόμη περισσότερο στην απορροφητική ικανότητα των δικαιούχων χωρών, ενώ δεν αναμένεται ότι θα απαιτηθεί πρόσθετη χρηματοδότηση των εθνικών ενδεικτικών προγραμμάτων, πέραν των πόρων που θα αποδεσμευτούν από τα κονδύλια απρόβλεπτων αναγκών ή από τα κονδύλια προγραμματιζόμενων πόρων των χωρών με χαμηλές επιδόσεις. Επίσης, η επενδυτική διευκόλυνση έχει σημειώσει μικρή καθυστέρηση και, έτσι, δεν θα χρειαστεί πρόσθετη χρηματοδότηση.

Συνεπώς, προτείνεται να χρησιμοποιηθεί ένα υψηλότερο του αναλογικού ποσοστό των υπό αίρεση υπολοίπων για την εκπλήρωση ορισμένων εκκρεμουσών διεθνών υποχρεώσεων ΑΚΕ-ΕΚ.

Χρηματοδοτική διευκόλυνση για το νερό

Οι λεπτομέρειες εφαρμογής της χρηματοδοτικής διευκόλυνσης για το νερό εκπονήθηκαν με ιδιαίτερη προσοχή, σε στενή συνεργασία με τα κράτη μέλη. Στο πλαίσιο αυτό, υπεβλήθη στην επιτροπή ΕΤΑ πρόταση χρηματοδότησης για 247 εκατ. ευρώ, η οποία έτυχε ευνοϊκής γνωμοδότησης στη συνεδρίαση της εν λόγω επιτροπής, τον Νοέμβριο του 2004. Μετά από μια πολύ θετική συζήτηση κατά τη συνεδρίαση της επιτροπής ΕΤΑ του Οκτωβρίου[8], προκηρύχθηκε πρόσκληση υποβολής προτάσεων, με ανασταλτική ρήτρα. Το ενδιαφέρον, που συγκεντρώθηκε από όλα τα ενδιαφερόμενα μέρη στα διάφορα διεθνή φόρουμ, αυξάνει την πιθανότητα μιας πολύ θετικής πρώτης αντίδρασης στη συγκεκριμένη πρόσκληση, γεγονός που θα επιβεβαιωθεί στις αρχές του 2005 με την παραλαβή των προκαταρκτικών προτάσεων. Αναμένεται ότι θα υποβληθούν επιλέξιμες για χρηματοδότηση προτάσεις έργων για ποσό που θα υπερβαίνει κατά πολύ το ποσό της πρόσκλησης, γεγονός που θα δικαιολογεί πλήρως την άμεση αποδέσμευση της δεύτερης δόσης της χρηματοδοτικής διευκόλυνσης για το νερό. Η άμεση αυτή αποδέσμευση θα οδηγήσει σε ταχεία προκήρυξη, ακόμα και εντός του 2005, της δεύτερης πρόσκλησης υποβολής προτάσεων, με βάση τα διδάγματα και την κτηθείσα εμπειρία από την πρώτη πρόσκληση.

Συνεπώς, επισυνάπτονται προς έγκριση από το Συμβούλιο δύο σχέδια αποφάσεων, το ένα για την αποδέσμευση ενός επιπλέον ποσού 250 εκατ. ευρώ από τους υπό αίρεση πόρους του 9ου ΕΤΑ, και το άλλο για τη μεταφορά των αποδεσμευθέντων πόρων στο μέσο περιφερειακής συνεργασίας και ολοκλήρωσης με στόχο τη χρηματοδότηση της δεύτερης δόσης της διευκόλυνσης για το νερό από το ενδο-ΑΚΕ κονδύλιο.

Διαθέσιμα υπό αίρεση υπόλοιπα

Για τα υπόλοιπα 500 εκατ. ευρώ του υπό αίρεση δισεκατομμυρίου, η Επιτροπή προέβη σε μια αυστηρή και ιεραρχημένη επιλογή των προτάσεων με βάση τις υποχρεώσεις που απορρέουν από τη συμφωνία του Κοτονού και τις διεθνείς υποχρεώσεις ΑΚΕ-ΕΚ που δεν έχουν ακόμη εκπληρωθεί, λαμβάνοντας υπόψη της τις αρχές του επείγοντος χαρακτήρα και της έμφασης στη φτώχεια, της συγκέντρωσης των ενισχύσεων και της απορροφητικής ικανότητας. Δεν υπεβλήθη πρόταση από την ομάδα ΑΚΕ σχετικά με τη δημιουργία χρηματοδοτικής διευκόλυνσης ΑΚΕ-ΕΚ σε περίπτωση καταστροφών για την ενίσχυση των χωρών ΑΚΕ όσον αφορά την πρόληψη/ετοιμότητα σε περίπτωση καταστροφών καθώς και την μετά την κρίση διαχείριση καθώς τα υφιστάμενα μέσα επιτρέπουν ήδη στην Επιτροπή την αντιμετώπιση αυτών των θεμάτων. Ωστόσο, η γραμματεία ΑΚΕ και η Επιτροπή προέβησαν στη μελέτη τρόπων με τους οποίους είναι δυνατόν να ενισχυθούν οι υφιστάμενοι μηχανισμοί αντιμετώπισης και να εξεταστούν συμπληρωματικά μέτρα για την ενίσχυση της συνεργασίας ΑΚΕ-ΕΚ και την αλληλεγγύη εντός της ΑΚΕ σε περίπτωση φυσικών καταστροφών.

Υποχρεώσεις που απορρέουν από τη συμφωνία του Κοτονού

1. ΚΑΕ-ΚΓΑ

Στο πλαίσιο του 9ου ΕΤΑ, διατέθηκαν 90 και 70 εκατ. ευρώ από το κονδύλιο στήριξης της μακροπρόθεσμης ανάπτυξης, για τη χρηματοδότηση του προϋπολογισμού, αντιστοίχως, του Κέντρου Ανάπτυξης Επιχειρήσεων (ΚΑΕ) και του Κέντρου Γεωργικής Ανάπτυξης (ΚΓΑ). Τα ποσά αυτά θεωρήθηκε ότι καλύπτουν τις ανάγκες προϋπολογισμού των δύο αυτών κοινών θεσμικών οργάνων ΑΚΕ-ΕΚ για την πενταετή περίοδο του πρώτου χρηματοδοτικού πρωτοκόλλου (2000-2005). Δεδομένου ότι η απορροφητική ικανότητα και των δύο αυτών θεσμικών οργάνων είναι ικανοποιητική και ότι δεν υπήρχαν υπόλοιπα από προηγούμενα ΕΤΑ, αμφότερα τα όργανα αυτά δεν θα έχουν πλέον χρηματοδοτικούς πόρους μέχρι το τέλος του 2005. Σύμφωνα με τις ισχύουσες λεπτομέρειες εφαρμογής για το ΚΑΕ και το ΚΓΑ, οι ετήσιες ανάγκες προϋπολογισμού τους εκτιμώνται σε 18 και 14 εκατ. ευρώ, αντιστοίχως. Συνεπώς, προτείνεται να διατεθούν 64 εκατ. ευρώ από το κονδύλιο μακροπρόθεσμης ανάπτυξης, τα οποία θα αποδεσμευτούν από τους υπόλοιπους υπό αίρεση πόρους, με σκοπό την κάλυψη των λειτουργικών τους δαπανών για την περίοδο 2006-2007, σύμφωνα με τα παραρτήματα Ι και ΙΙΙ της συμφωνίας του Κοτονού.

2. Ανατολικό Τιμόρ

Το 2003 το Μεικτό Συμβούλιο ΑΚΕ-ΕΕ ενέκρινε την προσχώρηση του Ανατολικού Τιμόρ στη συμφωνία του Κοτονού[9]. Ενώ στο πλαίσιο του κοινοτικού προϋπολογισμού είχαν ληφθεί υπόψη οι πρώτες αναπτυξιακές ανάγκες του Ανατολικού Τιμόρ, καμία πρόβλεψη δεν έγινε για περαιτέρω χρηματοδότηση πέραν του 2005, οπότε το Ανατολικό Τιμόρ αναμένεται να κυρώσει τη συμφωνία του Κοτονού, δεδομένου ότι κάτι τέτοιο θα ήταν ασυμβίβαστο με τον ισχύοντα κανονισμό ΑΛΑ, ο οποίος δεν επιτρέπει χρηματοδοτήσεις ΑΛΑ υπέρ χωρών μελών της Ομάδας ΑΚΕ. Συνεπώς, βάσει του άρθρου 62 παράγραφος 2 και του άρθρου 94 παράγραφος 1 της συμφωνίας του Κοτονού, η Επιτροπή πρότεινε την προσθήκη 18 εκατ. ευρώ στο 9ο ΕΤΑ, ποσό το οποίο αντιστοιχεί στο κατ’αναλογία ποσό το οποίο θα είχε προβλεφθεί για το Ανατολικό Τιμόρ, αν εφαρμόζονταν τα συνήθη κριτήρια παροχής βοήθειας στο πλαίσιο του 9ου ΕΤΑ.

Για τη συγκεκριμένη πρόταση δεν υπήρξε ομοφωνία μεταξύ των κρατών μελών και το Συμβούλιο εξέφρασε τη βούληση να εξετάσει θετικά τη χρησιμοποίηση του «υπό αίρεση δισεκατομμυρίου» για την αντιμετώπιση των αναγκών του Ανατολικού Τιμόρ, λαμβάνοντας υπόψη το γεγονός ότι δεν υφίστανται επί του παρόντος, με βάση τα προαναφερθέντα στοιχεία, διαθέσιμοι πόροι στο πλαίσιο του 9ου ΕΤΑ[10]. Συνεπώς, προτείνεται να διατεθούν 18 εκατ. ευρώ από το κονδύλιο μακροπρόθεσμης ανάπτυξης, τα οποία θα αποδεσμευτούν από τα υπό αίρεση υπόλοιπα για την κάλυψη του εθνικού ενδεικτικού προγράμματος του Ανατολικού Τιμόρ κατά την περίοδο 2006-2007.

Διεθνείς αναλήψεις υποχρεώσεων

1. Χρηματοδοτική διευκόλυνση στον τομέα της ενέργειας

Σήμερα, περισσότερο από το 80% του πληθυσμού της Υποσαχάριας Αφρικής έχει περιορισμένη πρόσβαση σε σύγχρονες μορφές ενέργειας. Η κοινωνική και οικονομική ανάπτυξη των φτωχών κοινοτήτων είναι περιορισμένη ή ακόμα και ανύπαρκτη λόγω της σημερινής μη ορθολογικής χρησιμοποίησης της ξυλείας και άλλων μορφών βιομάζας για ενεργειακούς σκοπούς. Αναγνωρίζοντας πόσο σημαντική είναι για τους φτωχούς πληθυσμούς η βελτίωση της πρόσβασης στην ενέργεια, η ΕΕ εγκαινίασε μια πρωτοβουλία στον τομέα της ενέργειας με σκοπό την εξάλειψη της φτώχειας και τη βιώσιμη ανάπτυξη, στην Παγκόσμια Διάσκεψη Κορυφής για την Αειφόρο Ανάπτυξη, που πραγματοποιήθηκε στο Γιοχάνεσμπουργκ το 2002. Στόχος της πρωτοβουλίας αυτής είναι να συμβάλει στην επίτευξη των Αναπτυξιακών Στόχων της Χιλιετίας, μέσω της παροχής στους φτωχούς πληθυσμούς κατάλληλων, βιώσιμων και φιλικών προς το περιβάλλον ενεργειακών υπηρεσιών.

Στο πλαίσιο αυτό, η Επιτροπή ενέκρινε πρόσφατα πρόταση περί χρηματοδοτικής διευκόλυνσης στον τομέα της ενέργειας υπέρ της περιοχής ΑΚΕ[11], ύψους 250 εκατ. ευρώ. Οι λεπτομέρειες παροχής της διευκόλυνσης αυτής θα ακολουθήσουν το μοντέλο της αντίστοιχης διευκόλυνσης για το νερό και θα εκπονηθούν με την ενεργό συμμετοχή των κρατών μελών και των άλλων ενδιαφερομένων μερών. Στα συμπεράσματά της, η ανακοίνωση προς το Συμβούλιο και το Ευρωπαϊκό Κοινοβούλιο προτείνει τη χρηματοδότηση της νέας αυτής πρωτοβουλίας από τα διαθέσιμα υπόλοιπα του υπό αίρεση δισεκατομμυρίου.

Συνεπώς, λαμβανομένων υπόψη των αισιόδοξων προβλέψεων σε σχέση με την πρωτοβουλία της ΕΕ στον ενεργειακό τομέα, της σημαντικής συνεισφοράς της ενέργειας στην επίτευξη των Αναπτυξιακών Στόχων της Χιλιετίας και της αποφασιστικής σημασίας που έχει για τους φτωχούς πληθυσμούς η πρόσβαση σε αποδοτικές από άποψη κόστους και φιλικές προς το περιβάλλον ενεργειακές υπηρεσίες, προτείνεται να χρηματοδοτηθεί η προτεινόμενη διευκόλυνση ΑΚΕ/ΕΕ στον τομέα της ενέργειας με ένα ενδεικτικό ποσό ανώτατου ύψους 250 εκατ. ευρώ, από τα υπόλοιπα του υπό αίρεση δισεκατομμυρίου, και να μεταφερθεί το σύνολο του ποσού αυτού στο ενδο-ΑΚΕ κονδύλιο.

2. Διαχείριση των κινδύνων που συνδέονται με τα βασικά προϊόντα

Μετά την πρόσφατη κατακόρυφη πτώση των τιμών των βασικών γεωργικών προϊόντων στο διεθνές εμπόριο και λόγω του γεγονότος ότι ένας πολύ μεγάλος αριθμός φτωχών ανθρώπων εξαρτάται από την ανταγωνιστική παραγωγή αυτών των προϊόντων για απασχόληση και απόκτηση εισοδήματος, η διεθνής κοινότητα έκανε έκκληση να δοθεί ιδιαίτερη προσοχή στο πρόβλημα αυτό, ιδίως στο πλαίσιο των πολυμερών εμπορικών διαπραγματεύσεων και της διαπραγμάτευσης των οικονομικών συμφωνιών εταιρικής σχέσης μεταξύ της ΕΕ και των περιοχών ΑΚΕ. Το Συμβούλιο, ανταποκρινόμενο στην έκκληση αυτή, ενέκρινε τον Απρίλιο του 2004 ένα σχέδιο δράσης της ΕΕ, το οποίο εκπονήθηκε από την Επιτροπή και το οποίο περιλαμβάνει πρόταση για τη διευκόλυνση της πρόσβασης των παραγωγών τόσο στην ασφάλιση έναντι κινδύνων που συνδέονται με τα βασικά προϊόντα όσο και στη χρηματοδότηση των εμπορικών συναλλαγών[12].

Σκοπός της παρούσας πρωτοβουλίας είναι να συμπληρώσει την τεχνική βοήθεια της Παγκόσμιας Τράπεζας και το προβλεπόμενο πρόγραμμα της Επιτροπής για ανάπτυξη των ικανοτήτων στο συγκεκριμένο τομέα[13] με μια διεθνή χρηματοδοτική διευκόλυνση, προκειμένου οι χώρες ΑΚΕ να έχουν πρόσβαση στα διαθέσιμα μέσα της αγοράς για τη διαχείριση των κινδύνων που συνδέονται με τα βασικά προϊόντα, μέσω της προσωρινής συγχρηματοδότησης των ασφαλίστρων τους. Αυτό θα συμβάλει στη μείωση της ευπάθειας των δικαιούχων χωρών ΑΚΕ σε απότομες μεταβολές όσον αφορά τα βασικά προϊόντα (διακυμάνσεις τιμών και φυσικές καταστροφές), ενώ παράλληλα θα βοηθήσει στην ανάπτυξη και μελλοντική εφαρμογή μέσων διαχείρισης των κινδύνων που συνδέονται με τα βασικά προϊόντα. Την εποπτεία του σχεδιασμού και των λεπτομερειών εφαρμογής του προγράμματος θα έχει μια Μεικτή Επιτροπή ΕΕ-ΑΚΕ για τα βασικά γεωργικά προϊόντα.

Προτείνεται να διατεθεί ένα ενδεικτικό ποσό ανώτατου ύψους 25 εκατ. ευρώ, από το διαθέσιμο υπόλοιπο του υπό αίρεση δισεκατομμυρίου, ως συνεισφορά στη διεθνή χρηματοδοτική διευκόλυνση για τη διαχείριση των κινδύνων που συνδέονται με τα βασικά προϊόντα, όπως προβλέπεται ρητά στο άρθρο 68 παράγραφος 5 της συμφωνίας του Κοτονού, και να μεταφερθεί το ποσό αυτό στο ενδο-ΑΚΕ κονδύλιο.

3. Υγειονομικά και φυτοϋγειονομικά μέτρα

Σε επίπεδο Ευρωπαϊκής Ένωσης, πρόκειται να τεθεί σε ισχύ, τον Ιανουάριο του 2006[14], ένας νέος κανονισμός σχετικά με τους «Επίσημους Ελέγχους στις Ζωοτροφές και τα Τρόφιμα». Ο νέος αυτός κανονισμός θα απαιτεί από τις τρίτες χώρες να παρέχουν λεπτομερείς πληροφορίες σχετικά με τη γενική διάρθρωση και διαχείριση των συστημάτων που διαθέτουν για τον υγειονομικό και φυτοϋγειονομικό έλεγχο των ζωοτροφών και των τροφίμων, καθώς και να παρέχουν επαρκείς εγγυήσεις ότι τα προϊόντα που προορίζονται για την αγορά της ΕΕ ανταποκρίνονται στα πρότυπα ασφαλείας της ΕΕ. Για να διατηρήσουν οι χώρες ΑΚΕ την πρόσβασή τους στις αγορές της ΕΕ και να ανταποκριθούν στις απαιτήσεις των νέων αυτών κανονισμών, θα πρέπει να προβούν σε σημαντικές επενδύσεις.

Το άρθρο 12 της συμφωνίας του Κοτονού για τη συνεκτικότητα των κοινοτικών πολιτικών προβλέπει ότι, σε τέτοιες περιπτώσεις και κατόπιν αιτήματος των χωρών ΑΚΕ, πρέπει να πραγματοποιούνται διαβουλεύσεις ώστε να λαμβάνονται υπόψη οι ανησυχίες των χωρών αυτών σχετικά με τις επιπτώσεις των μέτρων. Μια προκαταρκτική μελέτη επιπτώσεων του νέου κανονισμού, η οποία έγινε υπό την εποπτεία διυπηρεσιακής ομάδας ειδικής σε υγειονομικά και φυτοϋγειονομικά θέματα των αναπτυσσόμενων χωρών, κατέληξε στο συμπέρασμα ότι οι χώρες ΑΚΕ θα χρειαστούν ενδεχομένως έως και 300 εκατ. ευρώ για να μπορέσουν να ενισχύσουν τις βασικές τους ικανότητες και να ανταποκριθούν στις νέες απαιτήσεις της ΕΕ. Υπό την αιγίδα του Γενικού Γραμματέα των ΑΚΕ, έχει ξεκινήσει μια λεπτομερέστερη μελέτη επιπτώσεων, αλλά ένα πρώτο κονδύλιο 30 έως 40 εκατ. ευρώ θα μπορούσε ήδη να συμβάλει στην επίλυση των πλέον επειγόντων προβλημάτων, εν αναμονή της προσεχούς περιόδου προγραμματισμού.

Συνεπώς, προτείνεται να προβλεφθεί ένα ενδεικτικό ποσό 30 εκατ. ευρώ από το διαθέσιμο υπόλοιπο του υπό αίρεση δισεκατομμυρίου, ως συνεισφορά στην αρχική φάση του προγράμματος ανάπτυξης ικανοτήτων, ώστε να βοηθηθούν οι χώρες ΑΚΕ να προσαρμοστούν στους νέους υγειονομικούς και φυτοϋγειονομικούς κανόνες της ΕΕ, και να μεταφερθεί το σύνολο του ποσού αυτού στο ενδο-ΑΚΕ κονδύλιο.

4. Αφρικανική Ένωση

Λαμβανομένου υπόψη του όλο και σημαντικότερου ρόλου της Αφρικανικής Ένωσης στη διατήρηση της ειρήνης, την αποτροπή των συγκρούσεων και την προώθηση της περιφερειακής ολοκλήρωσης και της χρηστής διακυβέρνησης, καθώς και της ευνοϊκής αποδοχής που έτυχε από το Συμβούλιο η ανακοίνωση για την ενίσχυση του διαλόγου ΕΕ-Αφρικής[15], κρίνεται σκόπιμο να στραφούμε προς μια πιο στρατηγική υποστήριξη των θεσμικών οργάνων της Αφρικανικής Ένωσης και να διαθέσουμε ένα επιπλέον ποσό υπέρ ενός προγράμματος παναφρικανικής στήριξης, με βάση τα έγγραφα «Όραμα και Αποστολή της Αφρικανικής Ένωσης» και «Στρατηγικό Σχέδιο για την περίοδο 2004-2007», που εγκρίθηκαν κατά τη σύνοδο κορυφής των αρχηγών αφρικανικών κρατών και κυβερνήσεων, η οποία πραγματοποιήθηκε στην Αντίς Αμπέμπα τον Ιούλιο του 2004. Το πρόγραμμα αυτό στοχεύει, μεταξύ άλλων, στην αύξηση της αποτελεσματικότητας και επιχειρησιακής ικανότητας των θεσμικών οργάνων της Αφρικανικής Ένωσης, στην ενίσχυση της συμμετοχής της κοινωνίας των πολιτών στα όργανα αυτά και στην αύξηση της συμμετοχής τους στην επίλυση των παναφρικανικών προβλημάτων.

Ως συνεισφορά στο πρόγραμμα παναφρικανικής στήριξης, προτείνεται να διατεθεί ένα ενδεικτικό ποσό ανώτατου ύψους 50 εκατ. ευρώ από το διαθέσιμο υπόλοιπο του υπό αίρεση δισεκατομμυρίου, και να μεταφερθεί το ποσό αυτό στο ενδο-ΑΚΕ κονδύλιο.

5. Η πρωτοβουλία ταχείας χρηματοδότησης «Εκπαίδευση για όλους»

Η πρωτοβουλία ταχείας χρηματοδότησης «Εκπαίδευση για όλους» αποτελεί μια συνολική εταιρική σχέση, η οποία ξεκίνησε στα μέσα του 2002 για να βοηθήσει τις χώρες χαμηλών εισοδημάτων να επιτύχουν τον Αναπτυξιακό Στόχο της Χιλιετίας για την εκπαίδευση, δηλαδή την εξασφάλιση για όλα τα παιδιά πλήρους πρωτοβάθμιας εκπαίδευσης μέχρι το 2015. Πρόκειται για ένα από τα πρώτα μέσα με τα οποία λαμβάνει σάρκα και οστά η συναίνεση του Μοντερρέυ περί αποτελεσματικών εταιρικών σχέσεων μεταξύ χορηγών βοήθειας και αναπτυσσόμενων χωρών, και σκοπό έχει να καταστήσει αποτελεσματικότερη την επίσημη αναπτυξιακή βοήθεια. Η εν λόγω πρωτοβουλία βασίζεται κατά κύριο λόγο στους ήδη υπάρχοντες στις χώρες εταίρους χρηματοδοτικούς μηχανισμούς. Ωστόσο, στο πλαίσιο της εταιρικής σχέσης που καταρτίστηκε για την πρωτοβουλία αυτή, δημιουργήθηκαν δύο νέα χρηματοδοτικά μέσα: ένα καταλυτικό ταμείο που παρέχει προσωρινή βοήθεια στις χώρες εκείνες οι οποίες δεν μπορούν να κινητοποιήσουν επαρκείς εγχώριους πόρους για την κατάρτιση ικανοποιητικού απολογισμού, ως μοχλού για την προσέλκυση πρόσθετης μακροπρόθεσμης στήριξης, και ένα μέσο για τη διευκόλυνση του προγραμματισμού, ώστε να μπορούν οι χώρες με ανεπαρκείς εσωτερικές ικανότητες να καταρτίζουν σχέδια στον τομέα της εκπαίδευσης.

Δεδομένου ότι κρίθηκε αδύνατη η παροχή συστηματικής στήριξης στην εν λόγω πρωτοβουλία, μέσω της εθνικής ενδιάμεσης επανεξέτασης του 2004, προτείνεται η συνεισφορά ενός ενδεικτικού ποσού ύψους 63 εκατ. ευρώ υπέρ της πρωτοβουλίας «Εκπαίδευση για όλους» από το διαθέσιμο υπόλοιπο του υπό αίρεση δισεκατομμυρίου, και η μεταφορά του ποσού αυτού στο ενδο-ΑΚΕ κονδύλιο.

Συμπέρασμα

Στο παρόν έγγραφο επισυνάπτονται τρία πρόσθετα σχέδια αποφάσεων προς έγκριση από το Συμβούλιο, με τα οποία προτείνεται η αποδέσμευση των διαθέσιμων υπό αίρεση υπολοίπων του 9ου ΕΤΑ, για συνολικό ποσό 500 εκατ. ευρώ. Στη μία απόφαση προτείνεται η αποδέσμευση 18 εκατ. ευρώ , τα οποία προορίζονται για το χρηματοδοτικό κονδύλιο μακροπρόθεσμης ανάπτυξης, με σκοπό την εκπλήρωση των υποχρεώσεων που απορρέουν από τη συμφωνία του Κοτονού για το Ανατολικό Τιμόρ. Στις δύο άλλες αποφάσεις προτείνεται, αφενός, η αποδέσμευση του υπολοίπου των 482 εκατ. ευρώ για συμπληρωματική χρηματοδότηση των ΚΑΕ και ΚΓΑ μέχρι τέλους του 2007, για το ξεκίνημα της νέας κοινοτικής διευκόλυνσης στον τομέα της ενέργειας, για συνεισφορά στο ταμείο διαχείρισης των κινδύνων που συνδέονται με τα βασικά προϊόντα, για την πρώτη φάση ενός εκτεταμένου προγράμματος ανάπτυξης των υγειονομικών και φυτοϋγειονομικών ικανοτήτων στις χώρες ΑΚΕ με στόχο τη συμμόρφωση προς τους νέους κανονισμούς της ΕΕ για τις ζωοτροφές και τα τρόφιμα, και, τέλος, για τη στήριξη της Αφρικανικής Ένωσης στη δημιουργία ενός προγράμματος παναφρικανικής βοήθειας υπέρ της ΑΕ και της πρωτοβουλίας «Εκπαίδευση για όλους» και, αφετέρου, η μεταφορά των αποδεσμευθέντων πόρων, μέχρι του ποσού των 416 εκατ. ευρώ, στο μέσο περιφερειακής συνεργασίας και ολοκλήρωσης ώστε να χρηματοδοτηθούν οι δραστηριότητες αυτές από το ενδο-ΑΚΕ κονδύλιο, με εξαίρεση τη βοήθεια υπέρ των ΚΑΕ και ΚΓΑ, τα οποία χρηματοδοτούνται από το κονδύλιο μακροπρόθεσμης ανάπτυξης.

ANNEX 1

EDF financial performance

The performance of the EDF in 2003 has been the best ever. The high level of the commitments (€4 127 million) can be partially explained by the fact that 2003 was the first year of the implementation of the 9th EDF. However, it is important to note that the level of disbursements was also much higher than ever before. This positive evolution was not only due to non-recurrent, one-shot operations, but was already noticed in previous years and is being confirmed by the provisional figures for 2004. These encouraging results have been achieved despite the fact that, in a number of ACP countries, cooperation was hampered by political uncertainty or crises and/or the after-effects of natural disasters.

[pic]

1.1 Commitments

In 2003, the Commission committed an amount of €3 761 million. In addition, the EIB, which manages in an entirely autonomous way the funds of the 9th EDF for the new Investment Facility, committed €366 million. This brings total commitments in 2003 to €4 127 million. In the past, only one year recorded a figure of the same order of magnitude, namely 2000 with total commitments of €4 007 million (of which roughly € 1 000 million for debt reduction).

The level of the EDF commitments has traditionally shown a cyclical pattern, with high levels of commitments in the first years, followed by a levelling off. The historic level of commitments in 2003, even after deduction of the special contributions to the HIPC debt reduction initiative and the Global Health Fund for the fight against AIDS, Tuberculosis and Malaria, could therefore partially be explained by the fact that it was the beginning of a new commitment cycle, following the entry into force of the Cotonou agreement.

Based on the figures available at mid-October 2004 and the pipeline of projects and programmes subject to appraisal, the level of regular commitments will initially fall back in 2004, only to pick up again in 2005 and then decrease gradually from 2006[16] onwards.

This dip in the 2004 figure may be explained to a certain extent as a repercussion of the huge effort made in 2003, shifting attention from programming to implementation issues, but it may also be a reflection of the major staff redeployment resulting from the final stage of the devolution exercise[17].

The programming pipeline, assessed in a series of regional seminars in early 2004, re-examined during the mid-term review process and permanently updated until the end of October 2004 by EuropeAid, in consultation with the Delegations, confirms that the level of commitments will pick up again sharply in 2005.

Based on the most recent figures, the EIB had also to review downwards its 2004 forecasts for the implementation of the Investment Facility (down to €335million from an initial estimate of €500million), but maintains its initial forecasts for 2005, based on the existing portfolio of contacts.

EDF Commitments

in million € |

2000 | 2001 | 2002 | 2003 | 2004 | 2005 |

TOTAL managed by COM | 4 007 | 1 921 | 2 115 | 3 761 | 2 850 | 3 500 |

of which |

A. Special operations |

- STABEX | 373 |

- HIPC | 1 029 | 60 | 460 |

- Global Health Fund GFATM | 170 |

- Peace Facility | 250 |

- Water facility | 3 | 247 |

Subtotal | 1 402 | 60 | 630 | 253 | 247 |

GRAND TOTAL COM + EIB | 4 007 | 1 921 | 2 115 | 4 127 | 3 185 | 4 055 |

(1) 9th EDF instruments managed by the EIB (Investment facility and interest subsidies).

As can be seen from the table on the financial situation under point 1.4, the Intra-ACP reserves have seen the highest increase relative to the initial allocation, due to pressing international commitments and the rapid disbursement mechanisms often attached to these initiatives. The table below shows that the high commitment level of intra-ACP funds can be partially explained by their use for the funding of special initiatives in 2003 and 2004 (HIPC debt reduction, Peace Facility, Global Health Fund), but the present pipeline of programmes under instruction confirms that most of the balances will be committed by the end of 2005.

By the end of 2005, the first instalment of the Water initiative, decided by the Council in April 2004, is also expected to be fully committed. Opting for extensive consultation with the member states and interested non-State actors, the commitments were slightly delayed, but an international call for proposals has now been launched. This will allow solid information on the amounts and location of eligible projects to be obtained by February 2005[18].

Intra-ACP allocations and commitments

in million €

Allocation (*) | Committed 2004 (**) | Share | Forecasts 2005 | Cumul. share |

1. | Social sectors | 342,333 | 230,000 | 67,19% | 105,000 | 97,86% |

- health sector | 229,000 | 50,000 |

- education sector | 1,000 | 55,000 |

- primary education | 20,000 |

- higher education and research | 1,000 | 35,000 |

2. | Methodological support and capacity building | 163,900 | 50,000 | 30,51% | 95,150 | 88,56% |

- trade and regional integration | 50,000 | 12,350 |

- research capacity - sustainable development | 0,000 | 50,700 |

- renewable energy | 0,000 | 7,100 |

- migration | 0,000 | 25,000 |

3. | Natural resources | 366,840 | 12,340 | 3,36% | 327,835 | 92,73% |

- pesticides, epizooties, SPS | 5,000 | 7,500 |

- water facility | 3,000 | 247,000 |

- multilateral environmental agreements | 3,000 | 30,000 |

- fisheries | 0,000 | 31,500 |

- feasibility studies and research | 1,340 | 11,835 |

4. | Private sector support + ICT | 138,050 | 61,095 | 44,26% | 76,955 | 100,00% |

- private sector support - competitiveness | 60,650 | 3,955 |

- agricultural commodities - cotton | 0,000 | 45,000 |

- ICT | 0,445 | 28,000 |

5. | Peace building | 285,000 | 275,000 | 96,49% | 10,000 | 100,00% |

6. | Miscellaneous | 100,413 | 48,084 | 47,89% | 47,329 | 95,02% |

- ACP secretariat | 21,800 | 9,000 |

- technical cooperation facility | 19,000 | 10,000 |

- strategic partnership UN | 0,000 | 10,000 |

- culture | 0,000 | 7,000 |

- other ACP support, training, information activities | 7,284 | 11,329 |

7. | Debt reduction (HIPC) | 460,000 | 460,000 | 100,00% | 0,000 | 100,00% |

TOTAL | 1 856,536 | 1 136,519 | 61,22% | 662,269 | 96,89% |

(*) Includes €170million approved by the Council and to be endorsed by the ACP before the end of 2004 - COM(2004)208. |

(**) Of which €759,2 million was committed in 2003 |

1.2 Disbursements

The Commission disbursed €2 427 million in 2003. This amount includes some special operations such as the transfer of €191 million to a special account for Sudan under the Stabex instrument, a further contribution to HIPC of €209 million and the contribution of €170 million to the Global Fund against Aids, Tuberculosis and Malaria, the latter two being funded from the intra-ACP reserves[19]. The EIB disbursed €4 million under the Investment Facility, which brought total disbursements for both institutions to €2 431 million.

While the level of disbursements in 2003 is a record for the EDF (14 % higher than the level of expenditure reached in 2001, which had been the highest in the history of the EDF), the forecasts for 2004 and 2005 are even higher, again based on a prudent assessment of the ongoing projects and programmes and new projects in the pipeline[20].

Even when factoring in the impact of some €270 million of payments carried over from 2003 due to treasury constraints, the underlying regular payments are on the increase. By mid-October, payments by the Commission reached €1 812 million (including €117 million paid but not yet validated in the accounting system), 73% of the annual objective and significantly higher than at the same period in 2003 and 2002. In combination with improved contracting, this confirms the structural nature of the improved disbursement performance.

As result of the lower-than-expected commitments under the Investment Facility, the payment forecasts for EIB-managed funds also had to be revised downwards, from €168 million in the May 2004 forecasts to €90million.

EDF Payments

in million € |

2000 | 2001 | 2002 | 2003 | 2004 | 2005 |

TOTAL managed by COM | 1 640 | 2 124 | 1 902 | 2 427 | 2 475 | 2 760 |

of which |

A. Special operations |

- STABEX | 82 | 353 | 2 | 191 |

- HIPC | 356 | 350 | 180 | 209 | 100 | 200 |

- Global Health Fund GFATM | 170 |

- Peace Facility | 22 | 61 |

- Water Facility | 57 |

Subtotal | 439 | 703 | 182 | 570 | 122 | 318 |

GRAND TOTAL COM + EIB | 1 640 | 2 124 | 1 902 | 2 431 | 2 565 | 2 995 |

(1) 9th EDF instruments managed by the EIB (Investment facility and interest subsidies).

1.3 The RAL (“Reste à Liquider”)

The global stock of outstanding (unpaid) commitments has grown considerably from €8 385 million at the start of 2003 to €9 410 million (+12%) at the end of that year. This is due to the very high level of commitments in 2003 following the entry into force of the Cotonou Agreement and the beginning of the new commitment cycle (9th EDF). However, thanks to the high level of disbursements, the coefficient that expresses the number of years necessary to absorb the RAL was reduced from 4.41 (end 2002) to 3.88 (end 2003). This positive trend started in 2000 when, at its worst, the period needed to absorb the RAL was over five years.

The lower gross commitment rate in 2004, combined with a normal level of decommitments on older programmes and a further increase in disbursements, will lead to a stabilization or even a slight decrease of the RAL in absolute terms by the end of 2004, and a further decrease in the number of years required to absorb it.

Although the higher commitment rate in 2005 may lead to a slight absolute increase of the RAL in 2005, the RAL will be stabilizing at the 2004 level by the end of 2007, with a significant decrease in 2007, compensating for the temporary increase in 2005. Considering the increased disbursement rate, the RAL absorption rate will fall below 3.5 years.

1.4 Financial situation at the end of 2004

The state of implementation of EDF-resources for ACP countries is shown in the table below.

Since the entry into force of the Cotonou Agreement, a total amount of €2 607million was transferred from the old EDFs to the 9th EDF[21]. Most of these resources were transferred to national indicative programmes, but in relative terms the intra-ACP co-operation registered the highest increase.

With the partial release of some of the conditional billion for the launch of the EU Water Facility, the total amount of funding available under the consolidated 9th EDF to date is €15 367 million[22].

Available EDF resources for the ACP

(**) This figure anticipates the reallocation proposal COM(2004)208 approved by Council, for which ACP endorsement is expected in December. |

(***) The difference between the transfer from the previous EDFs and the changes to the 9th EDF is interest on non-transferred STABEX funds. |

The total amount available for commitments for the last quarter of 2004 and the three following years is, excluding the balances of the conditional billion, €10 512 million net, of which €8 773 million is for grants managed by the Commission, with the balance being managed by the EIB. Taking into consideration the commitments pending and the additional commitments expected with a high probability in the last quarter of 2004, by the end of the year only €9 345 million or, on average, €3 115 million per year will remain uncommitted over the remaining period for committing the 9th EDF. Considering the decommitments on ongoing programmes, which averaged +/- €320-340 million over the last five years[23], the gross level of yearly commitments required to absorb the unallocated balances of the consolidated 9th EDF is approximately €3 445 million, of which indicatively €2 945 million concerning Commission-managed funds and €550 million for EIB-managed funds.

In relative terms, most commitments have been made so far in the intra-ACP reserves, reflecting the flexibility of the EDF to respond to new international initiatives. In 2005, the biggest effort is expected for the national indicative programmes as a result of the mid-term-reviews of country strategy papers and from the regional indicative programmes, where 2004 was primarily used in various regions to prepare detailed feasibility studies.

The long-term development reserves are primarily earmarked to cover the financial gap in implementation costs in 2006-2007 resulting from devolution[24]; as the prime objective of devolution has been to improve performance in the delivery of Community assistance, the Commission received a mandate from the Council to negotiate a revision of the Cotonou Agreement in order to allow the funding of these additional devolution expenses out of the EDF[25].

ΑNNEX 2

Forecast of commitments and payments under the 9th EDF

Years 2006-2009

Million €

|2003* |2004e |2005e |2006f |2007f |2008f |2009f |2003-‘07 | |Commitments on available funds

of which

- on previous EDFs

- decommitments

- 9th EDF, net** |

4.127

574

365

3.188 |

3.185

340

2.865 |

4.055

340

3.735 |

3 500

320

3.180 |

2 750

320

2.430 |

- |

- |

17.617

574

1.685

15.358 | |Payments |2.431 |2.565 |2.995 |3 400 |3 100 |2 900 |2 650 | | |(*): the 2003 commitment figure includes €574 million from previous EDFs, committed before 01 April 2004 (at which moment all balances, €2 608 million to date, have been transferred to the 9th EDF)

(**): the difference of 8.7 M€ from the table on available EDF resources under point 1.4 represents not yet allocated accrued interest on non-transferred STABEX funds

(e) : estimate, based on a detailed screening of the EDF project pipeline

(f) : forecast

ΑΙΤΙΟΛΟΓΙΚΗ ΕΚΘΕΣΗ

Το χρηματοδοτικό πρωτόκολλο που προσαρτάται ως παράρτημα 1 της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000, ορίζει στην παράγραφο 2 τη δημιουργία του 9 ου ΕΤΑ για τις χώρες της Αφρικής, της Καραϊβικής και του Ειρηνικού με συνολικό ύψος μέχρι 13,5 δισεκατομμύρια ευρώ. Όπως διευκρινίζεται στη δήλωση της ΕΕ για το Χρηματοδοτικό Πρωτόκολλο – Δήλωση XVIII που προσαρτάται στην Τελική Πράξη της συμφωνίας εταιρικής σχέσης ΑΚΕ-ΕΚ – από το συνολικό ποσό των 13,5 δισεκατομμυρίων ευρώ, μόνο τα 12,5 δισεκατομμύρια ευρώ διατέθηκαν κατά τη θέση σε ισχύ του Χρηματοδοτικού Πρωτοκόλλου (1η Απριλίου 2003). Το εναπομένον ένα δισεκατομμύριο ευρώ πρόκειται να αποδεσμευτεί βάσει ελέγχου της εκτέλεσης του ΕΤΑ ο οποίος θα πραγματοποιηθεί μέσω της αξιολόγησης του βαθμού υλοποίησης των αναλήψεων υποχρεώσεων και των εκταμιεύσεων. Αυτός ο έλεγχος εκτέλεσης πρόκειται να αναληφθεί το 2004, μετά από πρόταση της Επιτροπής, σύμφωνα με τη δήλωση XVIII που προσαρτάται στη συμφωνία εταιρικής σχέσης ΑΚΕ-ΕΚ, καθώς και με το άρθρο 2 παράγραφος 2 της εσωτερικής συμφωνίας μεταξύ αντιπροσώπων των κυβερνήσεων των κρατών μελών για τη χρηματοδότηση και τη διαχείριση της κοινοτικής βοήθειας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ.

Στις 22 Μαρτίου 2004, το Συμβούλιο συμφώνησε να συσταθεί «διευκόλυνση της ΕΕ για το νερό» υπέρ των χωρών ΑΚΕ, να διατεθούν 500 εκατομμύρια ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και να αποδεσμευθεί ένα πρώτο κονδύλιο ύψους 250 εκατομμυρίων ευρώ. Η απόφαση αυτή λήφθηκε βάσει του ότι το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, δείχνει ότι οι πόροι του 9ου ΕΤΑ για τις χώρες ΑΚΕ μπορούν να απορροφηθούν πλήρως, και να ελευθερωθεί μια πρώτη δόση του υπό όρους ποσού του ενός δισεκατομμυρίου, ανάλογα με τις έως τώρα επιδόσεις.

Με βάση τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που πραγματοποιεί το Συμβούλιο, το Συμβούλιο οφείλει να αποφασίσει μέχρι τον Μάρτιο 2005 σχετικά με την κινητοποίηση μιας δεύτερης δόσης ύψους 250 εκατομμυρίων ευρώ για τη διευκόλυνση για το νερό και σχετικά με τη χρησιμοποίηση των υπόλοιπων 500 εκατομμυρίων ευρώ από το υπό όρους ποσό ύψους ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για σκοπούς που θα συμφωνηθούν.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την κινητοποίηση δεύτερης χρηματοδότησης 250 εκατομμυρίων ευρώ από το υπό όρους ποσό του ενός δισεκατομμυρίου ευρώ στο πλαίσιο του 9 ου ΕΤΑ που θα χρησιμοποιηθεί για τη δεύτερη δόση της διευκόλυνσης ΑΚΕ-ΕΕ για το νερό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 δεύτερο εδάφιο,

τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000,

την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ[26],

την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ, που υπεγράφη στις 18 Σεπτεμβρίου 2000, και ιδίως το άρθρο 2 παράγραφος 2 (εσωτερική συμφωνία)[27],

την πρόταση της Επιτροπής,

Εκτιμώντας τα ακόλουθα :

(1) Σύμφωνα με το άρθρο 2 παράγραφος 2 της εσωτερικής συμφωνίας, καθώς και με τη δήλωση της Ευρωπαϊκής Ένωσης για το χρηματοδοτικό πρωτόκολλο, που προσαρτάται ως δήλωση XVIII στη συμφωνία εταιρικής σχέσης ΑΚΕ-ΕΚ, από το συνολικό ποσό των 13,5 δισεκατομμυρίων ευρώ του 9ου ΕΤΑ για τις χώρες της Αφρικής, της Καραϊβικής και του Ειρηνικού (ΑΚΕ), μόνον 12,5 δισεκατομμύρια ευρώ αποδεσμεύτηκαν με την έναρξη ισχύος του χρηματοδοτικού πρωτοκόλλου την 1η Απριλίου 2003.

(2) Σύμφωνα με το άρθρο 2 παράγραφος 2 της εσωτερικής συμφωνίας, ποσό ενός δισεκατομμυρίου ευρώ δύναται να αποδεσμευτεί μόνον μετά από έλεγχο της εκτέλεσης που θα πραγματοποιηθεί από το Συμβούλιο το 2004, μετά από πρόταση της Επιτροπής. Στην παράγραφο 7 του χρηματοδοτικού πρωτοκόλλου καθώς και στη δήλωση XVIII προσδιορίζεται ότι ο εν λόγω έλεγχος της εκτέλεσης θα αποτελέσει αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων.

(3) Στις 22 Μαρτίου 2004, το Συμβούλιο συμφώνησε να συσταθεί διευκόλυνση για το νερό υπέρ των χωρών ΑΚΕ, να διατεθούν 500 εκατομμύρια ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και να αποδεσμευθεί μία πρώτη χρηματοδότηση ύψους 250 εκατομμυρίων ευρώ. Η απόφαση αυτή λήφθηκε βάσει του επιπέδου των αναλήψεων υποχρεώσεων και των εκταμιεύσεων στο τέλος του 2003 σε συνδυασμό με τις προβλέψεις για το διάστημα 2004-2007 που παρουσίασε η Επιτροπή και στις οποίες αναφέρεται ότι οι πόροι του 9ου ΕΤΑ για τις χώρες ΑΚΕ θα μπορούσαν να απορροφηθούν πλήρως.

(4) Η πρώτη αυτή χρηματοδότηση των 250 εκατομμυρίων ευρώ αποδεσμεύθηκε και επιμερίστηκε σύμφωνα με το άρθρο 2 παράγραφοι 1 και 2 της εσωτερικής συμφωνίας, ως εξής: 185 εκατομμύρια ευρώ για τη στήριξη της μακροπρόθεσμης ανάπτυξης, 24 εκατομμύρια ευρώ για την περιφερειακή συνεργασία και ολοκλήρωση και 41 εκατομμύρια ευρώ για την επενδυτική διευκόλυνση.

(5) Με την ίδια απόφαση το Συμβούλιο αποφάσισε ότι, ανάλογα με τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που πραγματοποιεί το Συμβούλιο μέχρι το τέλος του 2004, το Συμβούλιο θα αποφασίσει μέχρι τον Μάρτιο 2005 για την κινητοποίηση μιας δεύτερης χρηματοδότησης ύψους 250 εκατομμυρίων ευρώ και για τη χρησιμοποίηση των υπόλοιπων 500 εκατομμυρίων ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας, για σκοπούς που θα συμφωνηθούν,

ΑΠΟΦΑΣΙΖΕΙ:

Άρθρο 1

Με βάση τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που πραγματοποιεί το Συμβούλιο, το Συμβούλιο συμφωνεί για την κινητοποίηση δεύτερης χρηματοδότησης ύψους 250 εκατομμυρίων ευρώ για τη διευκόλυνση για το νερό υπέρ των χωρών ΑΚΕ.

Άρθρο 2

Η δεύτερη χρηματοδότηση των 250 εκατομμυρίων ευρώ αποδεσμεύεται και κατανέμεται ως εξής:

185 εκατομμύρια ευρώ για τη στήριξη της μακροπρόθεσμης ανάπτυξης, που αναφέρεται στο άρθρο 2 παράγραφος 1 στοιχείο α) της εσωτερικής συμφωνίας καθώς και στην παράγραφο 3 στοιχείο α) του χρηματοδοτικού πρωτοκόλλου·

24 εκατομμύρια ευρώ για την περιφερειακή συνεργασία και ολοκλήρωση, που αναφέρεται στο άρθρο 2 παράγραφος 1 στοιχείο β) της εσωτερικής συμφωνίας καθώς και στην παράγραφο 3 στοιχείο β) του χρηματοδοτικού πρωτοκόλλου·

41 εκατομμύρια ευρώ για την επενδυτική διευκόλυνση, που αναφέρεται στο άρθρο 2 παράγραφος 1 στοιχείο γ) της εσωτερικής συμφωνίας καθώς και στην παράγραφο 3 στοιχείο γ) του χρηματοδοτικού πρωτοκόλλου.

Άρθρο 3

Η παρούσα απόφαση ανακοινώνεται στο Συμβούλιο Υπουργών ΑΚΕ.

Άρθρο 4

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες,

Για το Συμβούλιο

Ο Πρόεδρος

ΑΙΤΙΟΛΟΓΙΚΗ ΕΚΘΕΣΗ

Το χρηματοδοτικό πρωτόκολλο που προσαρτάται ως παράρτημα 1 της συμφωνίας εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000, προβλέπει στην παράγραφο 2 τη δημιουργία του 9 ου ΕΤΑ για τις χώρες της Αφρικής, της Καραϊβικής και του Ειρηνικού, συνολικού ποσού μέχρι 13,5 δισεκατομμύρια ευρώ. Όπως διευκρινίζεται στη δήλωση της ΕΕ για το Χρηματοδοτικό Πρωτόκολλο – Δήλωση XVIII που προσαρτάται στην Τελική Πράξη της συμφωνίας εταιρικής σχέσης ΑΚΕ-ΕΚ – από το συνολικό ποσό των 13,5 δισεκατομμυρίων ευρώ, μόνο τα 12,5 δισεκατομμύρια ευρώ διατέθηκαν κατά τη θέση σε ισχύ του Χρηματοδοτικού Πρωτοκόλλου (1η Απριλίου 2003). Το εναπομένον ένα δισεκατομμύριο ευρώ πρόκειται να αποδεσμευτεί βάσει ελέγχου της εκτέλεσης του ΕΤΑ, ο οποίος θα πραγματοποιηθεί μέσω της αξιολόγησης του βαθμού υλοποίησης των αναλήψεων υποχρεώσεων και των εκταμιεύσεων. Αυτός ο έλεγχος εκτέλεσης πραγματοποιείται το 2004, μετά από πρόταση της Επιτροπής, σύμφωνα με τη δήλωση XVIII που προσαρτάται στη συμφωνία εταιρικής σχέσης ΑΚΕ-ΕΚ καθώς και με το άρθρο 2 παράγραφος 2 της εσωτερικής συμφωνίας μεταξύ αντιπροσώπων των κυβερνήσεων των κρατών μελών για τη χρηματοδότηση και τη διαχείριση της κοινοτικής βοήθειας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ.

Στις 22 Μαρτίου 2004, το Συμβούλιο συμφώνησε να συσταθεί μία «διευκόλυνση της ΕΕ για το νερό» υπέρ των χωρών ΑΚΕ, να διατεθούν 500 εκατομμύρια ευρώ από το υπό όρους ποσό ύψους ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και να αποδεσμευθεί μία πρώτη χρηματοδότηση ύψους 250 εκατομμυρίων ευρώ. Η απόφαση αυτή λήφθηκε με βάση το ότι το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για το διάστημα 2004-2007 που παρουσίασε η Επιτροπή, δείχνει ότι μπορούν να απορροφηθούν πλήρως οι πόροι του ένατου ΕΤΑ για τις χώρες ΑΚΕ και να αποδεσμευθεί μια πρώτη δόση από το υπό όρους ποσό του ενός δισεκατομμυρίου, ανάλογα με τις έως τώρα επιδόσεις.

Με βάση τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που πραγματοποιεί το Συμβούλιο, το Συμβούλιο οφείλει να λάβει απόφαση, μέχρι τον Μάρτιο 2005, σχετικά με την κινητοποίηση μιας δεύτερης δόσης ύψους 250 εκατομμυρίων ευρώ για τη διευκόλυνση για το νερό και σχετικά με τη χρησιμοποίηση των υπόλοιπων 500 εκατομμυρίων ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας, για σκοπούς που θα συμφωνηθούν.

To 2003 το μικτό συμβούλιο ΑΚΕ-ΕΕ ενέκρινε την προσχώρηση του Ανατολικού Τιμόρ στη συμφωνία εταιρικής σχέσης ΑΚΕ-ΕΚ. Καθώς οι αρχικές αναπτυξιακές ανάγκες του Ανατολικού Τιμόρ καλύπτονταν από τον προϋπολογισμό ΕΚ, δεν προβλέπεται περαιτέρω χρηματοδότηση μετά το 2005, έτος κατά το οποίο αναμένεται ότι το Ανατολικό Τιμόρ θα κυρώσει τη συμφωνία του Κοτονού, δεδομένου ότι χρηματοδότηση αυτού του είδους θα ήταν ασυμβίβαστη με τον ισχύοντα κανονισμό ΑΛΑ ο οποίος δεν επιτρέπει χρηματοδότηση ΑΛΑ υπέρ των κρατών που εντάσσονται στην ομάδα ΑΚΕ.

Βάσει του άρθρου 62 παράγραφος 2 και του άρθρου 94 παράγραφος 1 της συμφωνίας του Κοτονού, η Επιτροπή πρότεινε κατά συνέπεια να ενισχυθεί το 9ο ΕΤΑ με 18 εκατομμύρια ευρώ, ποσό που αντιστοιχεί στο κατ΄ αναλογία ποσό που θα προοριζόταν για το Ανατολικό Τιμόρ εάν είχαν εφαρμοστεί τα κανονικά κριτήρια χορήγησης βοήθειας για το 9ο ΕΤΑ.

Κατά τη συζήτηση με την ομάδα ΑΚΕ στο Συμβούλιο Υπουργών, δεν υπήρξε ομοφωνία μεταξύ των κρατών μελών για την πρόταση αυτή και το Συμβούλιο εξέφρασε την επιθυμία να εξετάσει θετικά τη χρησιμοποίηση του υπό όρους ποσού του ενός δισεκατομμυρίου για να καλυφθούν οι ανάγκες του Ανατολικού Τιμόρ, λαμβάνοντας υπόψη ότι προς το παρόν δεν υπάρχουν, στο πλαίσιο του 9ου ΕΤΑ[28], αχρησιμοποίητα προς διάθεση κονδύλια.

Κατά συνέπεια, προτείνεται να αποδεσμευθούν 18 εκατομμύρια ευρώ από το υπό όρους ποσό του ενός δισεκατομμυρίου ευρώ που υπάρχει διαθέσιμο στο πλαίσιο του 9ου ΕΤΑ και να προβλεφθεί ότι θα προορίζονται για την μακροπρόθεσμη αναπτυξιακή χρηματοδότηση που θα καλύπτει τη χρηματοδότηση του Εθνικού Ενδεικτικού Προγράμματος του Ανατολικού Τιμόρ για το διάστημα 2006-2007,

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την αποδέσμευση και τη χρησιμοποίηση 18 εκατομμυρίων ευρώ από το υπό όρους ποσό του ενός δισεκατομμυρίου ευρώ από το 9 ο ΕΤΑ με σκοπό να καλυφθεί η χρηματοδότηση του Εθνικού Ενδεικτικού Προγράμματος του Ανατολικού Τιμόρ το διάστημα μεταξύ 2006-2007

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 δεύτερο εδάφιο,

τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000,

το άρθρο 1 της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ,

την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ, και ιδίως το άρθρο 2 παράγραφος 2 και το άρθρο 1 παράγραφος 5,

την πρόταση της Επιτροπής,

Εκτιμώντας τα ακόλουθα :

(1) Σύμφωνα με το άρθρο 2 παράγραφος 2 της εσωτερικής συμφωνίας, καθώς και με τη δήλωση της Ευρωπαϊκής Ένωσης για το χρηματοδοτικό πρωτόκολλο, που προσαρτάται ως δήλωση XVIII στη συμφωνία εταιρικής σχέσης ΑΚΕ-ΕΚ, από το συνολικό ποσό των 13,5 δισεκατομμυρίων ευρώ του 9ου ΕΤΑ για τις χώρες της Αφρικής, της Καραϊβικής και του Ειρηνικού (ΑΚΕ), μόνον 12,5 δισεκατομμύρια ευρώ αποδεσμεύτηκαν με την έναρξη ισχύος του χρηματοδοτικού πρωτοκόλλου την 1η Απριλίου 2003.

(2) Σύμφωνα με το άρθρο 2 παράγραφος 2 της εσωτερικής συμφωνίας, ποσό ενός δισεκατομμυρίου ευρώ δύναται να αποδεσμευτεί μόνον μετά από έλεγχο της εκτέλεσης που θα πραγματοποιηθεί από το Συμβούλιο το 2004, μετά από πρόταση της Επιτροπής. Στην παράγραφο 7 του χρηματοδοτικού πρωτοκόλλου καθώς και στη δήλωση XVIII προσδιορίζεται ότι ο εν λόγω έλεγχος της εκτέλεσης θα αποτελέσει αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων.

(3) Στις 22 Μαρτίου 2004, το Συμβούλιο συμφώνησε να συσταθεί μία «διευκόλυνση της ΕΕ για το νερό» υπέρ των χωρών ΑΚΕ, να διατεθούν 500 εκατομμύρια ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και να αποδεσμευτεί μία πρώτη χρηματοδότηση ύψους 250 εκατομμυρίων ευρώ. Η απόφαση αυτή λήφθηκε με βάση το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για το διάστημα 2004-1007 που παρουσίασε η Επιτροπή και στις οποίες αναφέρεται ότι οι πόροι του 9ου ΕΤΑ για τις χώρες ΑΚΕ θα μπορούσαν να απορροφηθούν πλήρως.

(4) Με την ίδια απόφαση το Συμβούλιο αποφάσισε ότι, ανάλογα με τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που θα πραγματοποιήσει το Συμβούλιο μέχρι το τέλος του 2004, το Συμβούλιο θα λάβει απόφαση, μέχρι τον Μάρτιο 2005, σχετικά με την κινητοποίηση μιας δεύτερης χρηματοδότησης ύψους 250 εκατομμυρίων ευρώ για τη διευκόλυνση για το νερό και σχετικά με τη χρησιμοποίηση των υπόλοιπων 500 εκατομμυρίων ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας, για σκοπούς που θα συμφωνηθούν.

(5) Με την απόφαση αριθ. 1/2003 του Συμβουλίου Υπουργών ΑΚΕ-ΕΚ, της 16ης Μαΐου 2003, το Ανατολικό Τιμόρ κατέστη υπογράφον μέρος της συμφωνίας εταιρικής σχέσης ΑΚΕ-ΕΚ. Η απόφαση αυτή όριζε ότι το Ανατολικό Τιμόρ δεν θα είχε άμεση πρόσβαση στους πόρους του 9ου Ευρωπαϊκού Ταμείου Ανάπτυξης (ΕΤΑ) αλλά θα ετύγχανε, στο πλαίσιο ειδικής προσωρινής ρύθμισης, χρηματοδοτικής ενίσχυσης από πόρους προοριζόμενους για περιφερειακή συνεργασία. Η απόφαση του Συμβουλίου δεν είχε λάβει υπόψη το γεγονός ότι, μετά την κύρωση της συμφωνίας του Κοτονού, το Ανατολικό Τιμόρ δεν θα δικαιούται πλέον της αναπτυξιακής βοήθειας την οποία λαμβάνει μέχρι σήμερα βάσει του κανονισμού αριθ. 443/92 του Συμβουλίου (κανονισμός ΑΛΑ). Αν και οι αναπτυξιακές ανάγκες θα εξακολουθήσουν να καλύπτονται από κονδύλια ΑΛΑ μέχρι το 2005, δεν θα είναι δυνατή περαιτέρω χρηματοδότηση στο πλαίσιο των κονδυλίων ΑΛΑ για το Ανατολικό Τιμόρ μόλις αυτό κυρώσει τη συμφωνία εταιρικής σχέσης ΑΚΕ-ΕΚ εντός του 2005.

(6) Βάσει του άρθρου 62 παράγραφος 2 και του άρθρου 94 παράγραφος 1 της συμφωνίας εταιρικής σχέσης ΑΚΕ-ΕΚ, η Επιτροπή πρότεινε[29] να ενισχυθεί το 9ο Ευρωπαϊκό Ταμείο Ανάπτυξης με 18 εκατομμύρια ευρώ, ποσό που αντιστοιχεί στο κατ΄ αναλογία ποσό που θα προοριζόταν για το Ανατολικό Τιμόρ εάν είχαν εφαρμοστεί τα κανονικά κριτήρια χορήγησης βοήθειας για το 9ο ΕΤΑ.

(7) Κατά τη συζήτηση στο Συμβούλιο Υπουργών, φαίνεται ότι δεν υπήρξε ομοφωνία μεταξύ των κρατών μελών για την πρόταση αυτή και το Συμβούλιο εξέφρασε την επιθυμία να εξετάσει θετικά τη χρησιμοποίηση του υπό όρους ποσού του ενός δισεκατομμυρίου για να καλυφθούν οι ανάγκες του Ανατολικού Τιμόρ, λαμβάνοντας υπόψη ότι προς το παρόν δεν υπάρχουν, στο πλαίσιο του 9ου ΕΤΑ, αχρησιμοποίητα προς διάθεση κονδύλια[30].

(8) Κατά συνέπεια, προτείνεται να αποδεσμευθούν 18 εκατομμύρια ευρώ από το υπό όρους ποσό του ενός δισεκατομμυρίου ευρώ στο πλαίσιο του 9ου ΕΤΑ και να προορίζονται για το κονδύλιο στήριξης της μακροπρόθεσμης ανάπτυξης το οποίο θα καλύπτει τη χρηματοδότηση του Εθνικού Ενδεικτικού Προγράμματος του Ανατολικού Τιμόρ για το διάστημα 2006-2007,

ΑΠΟΦΑΣΙΖΕΙ:

Άρθρο 1

Ανάλογα με τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ που θα πραγματοποιήσει το Συμβούλιο, το Συμβούλιο συμφωνεί για την αποδέσμευση 18 εκατομμυρίων ευρώ από το υπό όρους ποσό του ενός δισεκατομμυρίου ευρώ στο πλαίσιο του 9 ου ΕΤΑ, με σκοπό να καλυφθεί η χρηματοδότηση του Εθνικού Ενδεικτικού Προγράμματος του Ανατολικού Τιμόρ για το διάστημα 2006-2007.

Άρθρο 2

Αποδεσμεύεται ποσό 18 εκατομμυρίων ευρώ και προορίζεται για το κονδύλιο στήριξης της μακροπρόθεσμης ανάπτυξης, που αναφέρεται στο άρθρο 2 παράγραφος 1 στοιχείο α) της εσωτερικής συμφωνίας καθώς και στην παράγραφο 3 στοιχείο α) του χρηματοδοτικού πρωτοκόλλου.

Άρθρο 3

Η παρούσα απόφαση ανακοινώνεται στο Συμβούλιο Υπουργών ΑΚ Ε.

Άρθρο 4

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες,

Για το Συμβούλιο

Ο Πρόεδρος

ΑΙΤΙΟΛΟΓΙΚΗ ΕΚΘΕΣΗ

Το χρηματοδοτικό πρωτόκολλο που είναι συνημμένο ως παράρτημα 1 στη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, προβλέπει στην παράγραφο 2 ότι η συνολική χρηματοδοτική ενίσχυση της Κοινότητας από το ένατο ΕΤΑ προς τις χώρες της Αφρικής, της Καραϊβικής και του Ειρηνικού θα ανέρχεται στο ποσό των 13,5 δισ. ευρώ. Όπως προσδιορίζεται στη δήλωση της ΕΕ σχετικά με το χρηματοδοτικό πρωτόκολλο - δήλωση XVIII της τελικής πράξης της συμφωνίας εταιρικής σχέσης ΑΚΕ-ΕΚ – από το συνολικό ποσό των 13,5 δισ. ευρώ μόνο τα 12,5 δισ. ευρώ ήταν διαθέσιμα κατά την έναρξη της ισχύος του χρηματοδοτικού πρωτοκόλλου, την 1η Απριλίου 2003. Το εναπομένον 1 δισεκατομμύριο ευρώ θα αποδεσμευτεί με βάση τον έλεγχο εκτέλεσης του ΕΤΑ που θα αφορά το βαθμό υλοποίησης των αναλήψεων υποχρεώσεων και των εκταμιεύσεων. Ο έλεγχος εκτέλεσης θα γίνει το 2004 μετά από πρόταση της Επιτροπής, σύμφωνα με τη δήλωση XVIII που είναι συνημμένη στην συμφωνία εταιρικής σχέσης ΑΚΕ-ΕΚ καθώς και σύμφωνα με το άρθρο 1 παράγραφος 2 της εσωτερικής συμφωνίας μεταξύ των αντιπροσώπων των κυβερνήσεων των κρατών μελών σχετικά με τη χρηματοδότηση και τη διαχείριση των κοινοτικών ενισχύσεων βάσει του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ.

Στις 22 Μαρτίου 2004 το Συμβούλιο αποφάσισε να δημιουργήσει τη «διευκόλυνση για τα ύδατα» για τις χώρες ΑΚΕ, να διαθέσει προς το σκοπό αυτό το ποσό των 500 εκατ. ευρώ από το υπό όρους ποσό του ενός δισεκατομμυρίου ευρώ που προβλέπεται στο άρθρο 2 παράγραφος 2 της εσωτερικής συμφωνίας για τη διευκόλυνση για τα ύδατα, και να αποδεσμεύσει μια πρώτη δόση ύψους 250 εκατ. ευρώ. Η παρούσα απόφαση λήφθηκε με το σκεπτικό ότι το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, έδειχνε ότι οι πόροι του ένατου ΕΤΑ για τις χώρες ΑΚΕ μπορούν να αναληφθούν εξ ολοκλήρου και ότι μια πρώτη δόση από το υπό όρους ποσό του ενός δισεκατομμυρίου ευρώ θα μπορούσε να αποδεσμευτεί βάσει των εκάστοτε επιδόσεων.

Με βάση τα αποτελέσματα των ενδιάμεσων επισκοπήσεων των στρατηγικών των χωρών και του ελέγχου εκτέλεσης του ΕΤΑ, το Συμβούλιο πρέπει να λάβει απόφαση μέχρι τον Μάρτιο του 2005 σχετικά με τη διάθεση μιας δεύτερης δόσης ύψους 250 εκατ. ευρώ για τη διευκόλυνση για τα ύδατα και σχετικά με τη χρήση των υπόλοιπων 500 εκατ. ευρώ από το υπό όρους ποσό του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για σκοπούς που θα συμφωνηθούν.

Για τα 482 εκατ. ευρώ από το υπό όρους ποσό του ενός δισεκατομμυρίου ευρώ οι προτάσεις επιλέχθηκαν βάσει των υποχρεώσεων που προκύπτουν από τη συμφωνία εταιρικής σχέσης ΑΚΕ-ΕΚ και βάσει των κοινών αναλήψεων υποχρεώσεων ΑΚΕ-ΕΚ σε διεθνές επίπεδο, οι οποίες δεν έχουν εκπληρωθεί ακόμη, λαμβανομένου υπόψη ότι είναι επείγουσες, αφορούν την φτώχεια, τη συγκέντρωση της βοήθειας και την ικανότητα απορρόφησης.

Προτείνεται επομένως η αποδέσμευση των 482 εκατ. ευρώ και η διάθεσή τους βάσει των υποχρεώσεων που προκύπτουν από τη συμφωνία εταιρικής σχέσης ΑΚΕ-ΕΚ και για συνεισφορές σε διεθνείς πρωτοβουλίες και αναλήψεις υποχρεώσεων.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την αποδέσμευση και τη χρήση του εναπομείναντος ποσού των 482 εκατ. ευρώ από το υπό όρους ποσό ύψους ενός δισεκατομμυρίου ευρώ στο πλαίσιο του ένατου Ευρωπαϊκού Ταμείου Ανάπτυξης για τη συνεργασία με τις χώρες της Αφρικής, της Καραϊβικής και του Ειρηνικού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 δεύτερο εδάφιο,

τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000

το άρθρο 1 της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ,

την εσωτερική συμφωνία για τη χρηματοδότηση και τη διάθεση κοινοτικής βοήθειας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ, που υπεγράφη στις 18 Σεπτεμβρίου 2000, και ιδίως το άρθρο 2 παράγραφος 2 («εσωτερική συμφωνία»)

την πρόταση της Επιτροπής,

Εκτιμώντας τα ακόλουθα:

Σύμφωνα με το άρθρο 2 παράγραφος 2 της εσωτερικής συμφωνίας, καθώς και με τη δήλωση της Ευρωπαϊκής Ένωσης για το χρηματοδοτικό πρωτόκολλο, που επισυνάπτεται ως δήλωση XVIII στη συμφωνία εταιρικής σχέσης ΑΚΕ-ΕΚ, από το συνολικό ποσό των 13,5 δισ. ευρώ του ένατου ΕΤΑ για τις χώρες ΑΚΕ, μόνον 12,5 δισ. ευρώ αποδεσμεύτηκαν με την έναρξη ισχύος του χρηματοδοτικού πρωτοκόλλου την 1η Απριλίου 2003.

Σύμφωνα με το άρθρο 2 παράγραφος 2 της εσωτερικής συμφωνίας, ποσό 1 δισ. ευρώ δύναται να αποδεσμευτεί μόνον μετά από έλεγχο της εκτέλεσης που θα πραγματοποιηθεί από το Συμβούλιο το 2004, μετά από πρόταση της Επιτροπής. Στην παράγραφο 7 του χρηματοδοτικού πρωτοκόλλου καθώς και στη δήλωση XVIII αναφέρεται ότι ο εν λόγω έλεγχος της εκτέλεσης θα αποτελέσει αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων.

Στις 22 Μαρτίου 2004 το Συμβούλιο αποφάσισε να δημιουργήσει την «διευκόλυνση για τα ύδατα» για τις χώρες ΑΚΕ, να διαθέσει προς το σκοπό αυτό το ποσό των 500 εκατ. ευρώ από το υπό όρους ποσό ύψους ενός δισεκατομμυρίου ευρώ που προβλέπεται στο άρθρο 2 παράγραφος 2 της εσωτερικής συμφωνίας για τη διευκόλυνση για τα ύδατα, και να αποδεσμεύσει μια πρώτη δόση ύψους 250 εκατ. ευρώ. Η παρούσα απόφαση λήφθηκε με το σκεπτικό ότι το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, έδειχνε ότι οι πόροι του ένατου ΕΤΑ για τις χώρες ΑΚΕ μπορούν να αναληφθούν εξ ολοκλήρου.

Με την ίδια απόφαση το Συμβούλιο αποφάσισε ότι, με βάση τα αποτελέσματα των ενδιάμεσων επισκοπήσεων των στρατηγικών των χωρών ΑΚΕ και του ελέγχου, από το Συμβούλιο, της εκτέλεσης του ΕΤΑ στα τέλη του 2004, το Συμβούλιο θα αποφασίσει το αργότερο τον Μάρτιο του 2005 σχετικά με την κινητοποίηση μίας δεύτερης χρηματοδότησης 250 εκατομμυρίων ευρώ για τη διευκόλυνση για τα ύδατα και για τη χρήση του εναπομείναντος ποσού 500 εκατομμυρίων ευρώ από το υπό όρους ποσό του ενός δισεκατομμυρίου ευρώ, που αναφέρεται στο άρθρο 2 παράγραφος 2 της εσωτερικής συμφωνίας, για σκοπούς που θα συμφωνηθούν.

To ένατο ETA, περιλαμβανομένων των υπολοίπων που μεταφέρθηκαν από τα προηγούμενα ETA, θα αναληφθεί εξ ολοκλήρου έως το τέλος του 2007 χωρίς να δοθεί στην Κοινότητα η δυνατότητα να υλοποιήσει πλήρως τις διεθνείς της αναλήψεις υποχρεώσεων και να ανταποκριθεί σε νέες διεθνείς πρωτοβουλίες.

Έγινε επιλογή προτάσεων για το συνολικό ποσό των 482 εκατ. ευρώ βάσει των υποχρεώσεων που προκύπτουν από τη συμφωνία εταιρικής σχέσης ΑΚΕ-ΕΚ και βάσει των κοινών αναλήψεων υποχρεώσεων ΑΚΕ-ΕΚ σε διεθνές επίπεδο, οι οποίες δεν έχουν εκπληρωθεί ακόμη, λαμβανομένου υπόψη ότι είναι επείγουσες, αφορούν την φτώχεια, τη συγκέντρωση της βοήθειας και την ικανότητα απορρόφησης.

Σύμφωνα με τους ισχύοντες κανόνες εφαρμογής του Κέντρου Ανάπτυξης των Επιχειρήσεων (ΚΑΕ) και του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ), οι ετήσιες δημοσιονομικές ανάγκες υπολογίζονται σε 18 εκατ. ευρώ και 14 εκατ. ευρώ αντιστοίχως . Προτείνεται επομένως να καταλογιστούν 64 εκατ. ευρώ από το κονδύλιο για τη στήριξη της μακροπρόθεσμης ανάπτυξης που αποδεσμεύτηκε από το υπό όρους ποσό του ενός δισεκατομμυρίου ευρώ σε πόρους για τη χρηματοδότηση της λειτουργίας του ΚΑΕ και του ΤΚΓΑΣ κατά τα έτη 2006-2007, όπως προβλέπεται στα παραρτήματα I και III της συμφωνίας εταιρικής σχέσης ΑΚΕ-ΕΚ.

Στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο COM (2004) 711, της 28ης Oκτωβρίου 2004, σχετικά με τη μελλοντική ανάπτυξη της Ενεργειακής Πρωτοβουλίας της ΕΕ και με τους κανόνες δημιουργίας μιας χρηματοδοτικής διευκόλυνσης για τις χώρες ΑΚΕ, προτείνεται η κινητοποίηση 250 εκατ. ευρώ για αυτή την πρωτοβουλία. Στα συμπεράσματά της η ανακοίνωση προτείνει να χρηματοδοτηθεί αυτή η νέα πρωτοβουλία από τα εναπομείναντα υπόλοιπα του υπό όρους ποσού του ενός δισεκατομμυρίου ευρώ. Δεδομένων των υψηλών προσδοκιών που δημιούργησε η εφαρμογή της πρωτοβουλίας της ΕΕ για την ενέργεια, της αποφασιστικής συμβολής της ενέργειας στην επίτευξη των αναπτυξιακών στόχων της χιλιετίας, καθώς και της ζωτικής σημασίας που έχει για τους φτωχούς η πρόσβαση σε φιλικές για το περιβάλλον πηγές ενέργειας με ικανοποιητική σχέση κόστους-οφέλους, προτείνεται να χρηματοδοτηθεί η προτεινόμενη πρωτοβουλία της ΑΚΕ/ΕΕ για την ενέργεια με ενδεικτικό ποσό ύψους 250 εκατ. ευρώ από τα υπό όρους υπόλοιπα και να μεταφερθεί το σύνολο αυτού του ποσού στο κονδύλιο για τη συνεργασία μεταξύ των χωρών ΑΚΕ για το συγκεκριμένο σκοπό.

Το Συμβούλιο ενέκρινε τον Απρίλιο 2004 σχέδιο δράσης της ΕΕ που κατάρτισε η Ευρωπαϊκή Επιτροπή, στο οποίο εμπεριέχεται πρόταση για τη διευκόλυνση της πρόσβασης των παραγωγών στην ασφάλεια κατά των κινδύνων που σχετίζονται με τα βασικά προϊόντα και χρηματοδότηση των συναλλαγών[31]. Με τη συμβολή της σε αυτή την πρωτοβουλία, η Επιτροπή επιδιώκει να συμπληρώσει την τεχνική βοήθεια της Παγκόσμιας Τράπεζας στον τομέα αυτόν ώστε να δημιουργηθεί ένα διεθνές χρηματοδοτικό μέσο το οποίο θα υποστηρίζει την πρόσβαση των χωρών ΑΚΕ στα μέσα που βασίζονται στην αγορά για τη διαχείριση των κινδύνων που σχετίζονται με τα βασικά προϊόντα μέσω της προσωρινής χρηματοδότησης των πριμοδοτήσεών τους. Αυτό θα συμβάλει, αφενός, στο να καταστούν οι δικαιούχες χώρες ΑΚΕ λιγότερο ευάλωτες έναντι των κρίσεων στον τομέα των βασικών προϊόντων και, αφετέρου, στην ανάπτυξη μέσων κατά των κινδύνων που σχετίζονται με τα βασικά προϊόντα ώστε να εξασφαλιστεί η περαιτέρω απορρόφηση πόρων. Προτείνεται να καταλογιστεί ενδεικτικό ποσό ύψους έως 25 εκατ. ευρώ από το εναπομείναν υπόλοιπο του υπό όρους ποσού του ενός δισεκατομμυρίου ευρώ ως συνεισφορά στη διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα όπως προβλέπεται στο άρθρο 68 παράγραφος 5 της συμφωνίας εταιρικής σχέσης ΑΚΕ-ΕΕ και να μεταφερθεί το σύνολο αυτού του ποσού στο κονδύλιο για τη συνεργασία μεταξύ των χωρών ΑΚΕ για το συγκεκριμένο σκοπό.

Ο κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων[32], ο οποίος θα τεθεί σε ισχύ το 2006, προβλέπει ότι οι τρίτες χώρες οφείλουν να παρέχουν, αφενός, λεπτομερείς πληροφορίες σχετικά με τη γενική οργάνωση και διαχείριση των συστημάτων υγειονομικών και φυτοϋγειονομικών ελέγχων των τροφίμων και των ζωοτροφών και αφετέρου, επαρκείς εγγυήσεις ότι τα προϊόντα που απευθύνονται στην αγορά της ΕΕ πληρούν τις προδιαγραφές ασφάλειας της ΕΕ. Για να διατηρήσουν την πρόσβασή τους στις αγορές της ΕΕ και για να αντεπεξέλθουν σε αυτούς τους νέους κανονισμούς, οι χώρες ΑΚΕ θα χρειαστεί να πραγματοποιήσουν σημαντικές επενδύσεις. Το άρθρο 12 της συμφωνίας εταιρικής σχέσης ΑΚΕ-ΕΕ για τη συνοχή των κοινοτικών πολιτικών προβλέπει ότι, σε τέτοιες περιπτώσεις και εφόσον το ζητήσουν τα κράτη ΚΑΕ, πραγματοποιούνται διαβουλεύσεις ώστε να ληφθούν υπόψη οι ανησυχίες τους όσον αφορά την επίπτωση των μέτρων αυτών. Κατά συνέπεια, προτείνεται, αφενός, να διατεθεί ενδεικτικό ποσό 30 εκατ. ευρώ από το εναπομείναν υπόλοιπο του υπό όρους ποσού του ενός δισεκατομμυρίου ευρώ ως συνεισφορά στην αρχική φάση ενός προγράμματος ανάπτυξης ικανοτήτων που θα βοηθήσει τις χώρες ΑΚΕ να προσαρμοστούν στους νέους υγειονομικούς και φυτοϋγειονομικούς κανόνες της ΕΕ και, αφετέρου, να μεταφερθεί το σύνολο αυτού του ποσού στο κονδύλιο για τη συνεργασία μεταξύ των χωρών ΑΚΕ για το συγκεκριμένο σκοπό.

Λαμβανομένων υπόψη, αφενός, της αυξανόμενης σημασίας της Αφρικανικής Ένωσης (ΑΑ) για τη διατήρηση της ειρήνης και την πρόληψη των συγκρούσεων, καθώς και της προώθησης της περιφερειακής ολοκλήρωσης και της καλής διακυβέρνησης, και, αφετέρου, της θετική αποδοχής από το Συμβούλιο της ανακοίνωσης για την ενίσχυση του διαλόγου ΕΕ-Αφρικής[33], κρίνεται σκόπιμο να προσφερθεί μια περισσότερο στρατηγική στήριξη προς τα όργανα της ΑΑ και να δεσμευτεί ένα επιπλέον ποσό για ένα παναφρικανικό πρόγραμμα στήριξης στο πλαίσιο του εγγράφου «Όραμα και αποστολή της Αφρικανικής Ένωσης και στρατηγικό σχέδιο για την περίοδο 2004-2007» που ενέκρινε η σύνοδος κορυφής των αρχηγών κρατών και κυβερνήσεων στην Αντίς Αμπέμπα τον Ιούλιο 2004. Για τη συνεισφορά στο παναφρικανικό πρόγραμμα στήριξης, προτείνεται να διατεθεί ενδεικτικό ποσό έως 50 εκατ. ευρώ από το εναπομείναν υπόλοιπο του υπό όρους ποσού του ενός δισεκατομμυρίου ευρώ και να μεταφερθεί αυτό το ποσό στο κονδύλιο για τη συνεργασία μεταξύ των χωρών ΑΚΕ για το συγκεκριμένο σκοπό.

Η ταχύρυθμη πρωτοβουλία «εκπαίδευση για όλους» (FTI) αποτελεί το αντικείμενο μιας παγκόσμιας εταιρικής σχέσης, η οποία δρομολογήθηκε στα μέσα του 2002 για να συνδράμει τις χώρες με χαμηλά εισοδήματα στην επίτευξη των αναπτυξιακών στόχων της χιλιετίας για την εκπαίδευση ώστε να εξασφαλιστεί πλήρης πρωτοβάθμια εκπαίδευση για όλα τα παιδιά έως το 2015. Αποτελεί ένα από τα κύρια μέσα για την υλοποίηση της συναίνεσης του Μοnterrey σχετικά με την ανάπτυξη αποτελεσματικών εταιρικών σχέσεων μεταξύ των δωρητών και των αναπτυσσόμενων χωρών ώστε να αυξηθεί η αποτελεσματικότητα της επίσημης αναπτυξιακής βοήθειας. Η πρωτοβουλία «εκπαίδευση για όλους» βασίζεται κυρίως στους υφιστάμενους μηχανισμούς χρηματοδότησης στις χώρες εταίρους. Καθώς αποδείχθηκε αδύνατη η παροχή στήριξης στην πρωτοβουλία «εκπαίδευση για όλους» με συστηματικό τρόπο κατά τη διάρκεια των ενδιάμεσων επισκοπήσεων των στρατηγικών των χωρών για το 2004, προτείνεται να διατεθεί ενδεικτικό ποσό 63 εκατ. ευρώ για τη χρηματοδότηση της πρωτοβουλίας «εκπαίδευση για όλους» από τα εναπομείναντα υπόλοιπα του υπό όρους ποσού του ενός δισεκατομμυρίου ευρώ και να μεταφερθεί αυτό το ποσό στο κονδύλιο για τη συνεργασία μεταξύ των χωρών ΑΚΕ για το συγκεκριμένο σκοπό.

ΑΠΟΦΑΣΙΖΕΙ:

Άρθρο 1

Με βάση τα αποτελέσματα των ενδιάμεσων επισκοπήσεων των στρατηγικών των χωρών ΑΚΕ και του ελέγχου, από το Συμβούλιο, της εκτέλεσης του ΕΤΑ, το Συμβούλιο αποφασίζει την αποδέσμευση και τη χρήση των 482 εκατ. ευρώ από το υπό όρους ποσό του ενός δισεκατομμυρίου ευρώ στο πλαίσιο του ένατου Ευρωπαϊκού Ταμείου Ανάπτυξης για τη συνεργασία με τις χώρες της Αφρικής, της Καραϊβικής και του Ειρηνικού.

Άρθρο 2

Αποδεσμεύεται το ποσό των 482 εκατ. ευρώ και επιμερίζεται ως εξής:

1. 352 εκατ. ευρώ διατίθενται στο κονδύλιο για τη στήριξη της μακροπρόθεσμης ανάπτυξης, που προβλέπεται στο άρθρο 2 παράγραφος 1 της εσωτερικής συμφωνίας καθώς και στην παράγραφο 3 εδάφιο α) του χρηματοδοτικού πρωτοκόλλου·

2. 48 εκατ. ευρώ διατίθενται στο κονδύλιο για την περιφερειακή συνεργασία και ολοκλήρωση, που προβλέπεται στο άρθρο 2 παράγραφος 1 εδάφιο β) της εσωτερικής συμφωνίας καθώς και στην παράγραφο 3 εδάφιο β) του χρηματοδοτικού πρωτοκόλλου·

3. 82 εκατ. ευρώ διατίθενται στο κονδύλιο για την επενδυτική διευκόλυνση, που προβλέπεται στο άρθρο 2 παράγραφος 1 εδάφιο γ) της εσωτερικής συμφωνίας καθώς και στην παράγραφο 3 εδάφιο γ) του χρηματοδοτικού πρωτοκόλλου·

Άρθρο 3

64 εκατ. ευρώ από το κονδύλιο για τη στήριξη της μακροπρόθεσμης ανάπτυξης, που προβλέπεται στο άρθρο 2 παράγραφος 1 εδάφιο α) σημεία (ii) και (iii) της εσωτερικής συμφωνίας καθώς και στην παράγραφο 3 εδάφιο α) σημεία (i) και (ii) του χρηματοδοτικού πρωτοκόλλου θα διατεθούν για τη χρηματοδότηση του προϋπολογισμού του Κέντρου Ανάπτυξης των Επιχειρήσεων (ΚΑE) και του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ).

Άρθρο 4

Το υπόλοιπο ποσό ύψους 418 εκατ. ευρώ θα διατεθεί ως συνεισφορά για τη χρηματοδότηση των ακόλουθων ενεργειών:

α) Xoρήγηση ποσού ύψους έως 250 εκατ. ευρώ για την πρωτοβουλία της ΕΕ για την ενέργεια·

β) Xoρήγηση ποσού ύψους έως 25 εκατ. ευρώ για τη συνεισφορά στη διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα υπέρ των χωρών ΑΚΕ·

γ) Xoρήγηση ενδεικτικού ποσού ύψους 30 εκατ. ευρώ ως βοήθεια προς τις χώρες ΑΚΕ για να προσαρμοστούν στους νέους·υγειονομικούς και φυτοϋγειονομικούς κανόνες της ΕΕ·

δ) Xoρήγηση ποσού ύψους έως 50 εκατ. ευρώ για την ενίσχυση της Αφρικανικής Ένωσης στην υλοποίηση της παναφρικανικής εντολής της·

ε) Xoρήγηση ενδεικτικού ποσού ύψους 63 εκατ. ευρώ ως συνεισφορά στην πρωτοβουλία «εκπαίδευση για όλους».

Άρθρο 5

Η παρούσα απόφαση ανακοινώνεται στο Συμβούλιο Υπουργών της ΑΚΕ.

Άρθρο 6

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες,

Για το Συμβούλιο

Ο Πρόεδρος

ΑΙΤΙΟΛΟΓΙΚΗ ΕΚΘΕΣΗ

Το χρηματοδοτικό πρωτόκολλο που είναι συνημμένο ως παράρτημα 1 στη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, προβλέπει στην παράγραφο 2 ότι η χρηματοδοτική ενίσχυση της Κοινότητας από το 9ο ΕΤΑ για τις χώρες της Αφρικής, της Καραϊβικής και του Ειρηνικού θα ανέρχεται συνολικά στο ποσό των 13,5 δισεκατ.ευρώ. Όπως προσδιορίζεται στη δήλωση της ΕΕ σχετικά με το χρηματοδοτικό πρωτόκολλο - δήλωση XVIII της τελικής πράξης της συμφωνίας εταιρικής σχέσης ΑΚΕ-ΕΚ – από το συνολικό ποσό των 13,5 δισεκατ.ευρώ μόνο τα 12,5 δισεκατ.ευρώ διατέθηκαν κατά την έναρξη της ισχύος του χρηματοδοτικού πρωτοκόλλου την 1η Απριλίου 2003. Σύμφωνα με την εσωτερική συμφωνία το εναπομένον δισεκατομμύριο θα αποδεσμευτεί και θα κατανεμηθεί στα κονδύλια για τη μακροπρόθεσμη ανάπτυξη, για την περιφερειακή συνεργασία και ολοκλήρωση και για την επενδυτική διευκόλυνση με βάση τον έλεγχο εκτέλεσης του ΕΤΑ που θα αφορά τον βαθμό υλοποίησης των αναλήψεων υποχρεώσεων και των εκταμιεύσεων. Ο έλεγχος εκτέλεσης θα γίνει κατά το 2004 με βάση πρόταση της Επιτροπής σύμφωνα με τη δήλωση XVIII που είναι συνημμένη στην συμφωνία εταιρικής σχέσης ΑΚΕ-ΕΚ καθώς και σύμφωνα με το άρθρο 1 παράγραφος 2 της εσωτερικής συμφωνίας ανάμεσα στους εκπροσώπους των κυβερνήσεων των κρατών μελών σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ.

Στις 22 Μαρτίου 2004 το Συμβούλιο αποφάσισε να δημιουργήσει την «διευκόλυνση για το νερό» για τις χώρες ΑΚΕ, να διαθέσει προς το σκοπό αυτό το ποσό των 500 εκατ. ευρώ από το δισεκατομμύριο υπό όρους, που προβλέπεται στο άρθρο 2 παράγραφος 2 της εσωτερικής συμφωνίας για τη διευκόλυνση για το νερό, και να αποδεσμεύσει μια πρώτη δόση ύψους 250 εκατ. ευρώ. Η απόφαση αυτή βασίστηκε στο γεγονός ότι το επίπεδο των αναλήψεων υποχρεώσεων και των εκταμιεύσεων κατά το τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, έδειχνε ότι οι πόροι του 9ου ΕΤΑ για τις χώρες ΑΚΕ θα μπορούσαν να αναληφθούν εξ ολοκλήρου και ότι μια πρώτη δόση από το δισεκατομμύριο υπό όρους θα μπορούσε να αποδεσμευτεί με βάση την εκτέλεση μέχρι την ημερομηνία αυτή.

Με βάση τα αποτελέσματα των ενδιάμεσων επανεξετάσεων της στρατηγικής για κάθε χώρα και του ελέγχου εκτέλεσης του ΕΤΑ το Συμβούλιο πρέπει να λάβει μια απόφαση μέχρι τον Μάρτιο του 2005 σχετικά με τη διάθεση μιας δεύτερης δόσης ύψους 250 εκατ. ευρώ για τη διευκόλυνση για το νερό και σχετικά με τους στόχους για τους οποίους θα χρησιμοποιηθούν τα υπόλοιπα 500 εκατ. ευρώ του δισεκατομμυρίου υπό όρους, περί του οποίου γίνεται λόγος στο άρθρο 2 παράγραφος 2 της εσωτερικής συμφωνίας.

Για τα 482 εκατ. ευρώ από το δισεκατομμύριο υπό όρους η επιλογή των προτάσεων γίνεται με βάση τις υποχρεώσεις που προκύπτουν από τη συμφωνία εταιρικής σχέσης ΑΚΕ-ΕΚ και με βάση τις κοινές αναλήψεις υποχρεώσεων ΑΚΕ-ΕΚ σε διεθνές επίπεδο οι οποίες δεν έχουν εκπληρωθεί ακόμη, εφόσον εξεταστεί κατά πόσον είναι επείγουσες, αφορούν την φτώχεια, τη συγκέντρωση της βοήθειας και την ικανότητα απορρόφησης.

Για το λόγο αυτό η Επιτροπή προτείνει στο Συμβούλιο να εγκρίνει τη συνημμένη απόφαση σχετικά με την θέση που θα υποστηρίξει η Κοινότητα στο πλαίσιο του Συμβουλίου Υπουργών ΑΚΕ-ΕΚ όσον αφορά τη μεταφορά του ποσού των 288 εκατ. ευρώ από το αποθεματικό του κονδυλίου μακροπρόθεσμης ανάπτυξης του 9ου ΕΤΑ καθώς και του ποσού των 82 εκατ. ευρώ από την επενδυτική διευκόλυνση του 9ου ΕΤΑ προς το κονδύλιο για την χρηματοδότηση των πρωτοβουλιών που θα αναληφθούν στο πλαίσιο της συνεργασίας μεταξύ των χωρών ΑΚΕ. Με την αύξηση κατά 48 εκατ. ευρώ του κονδυλίου για την περιφερειακή συνεργασία και ολοκλήρωση το συνολικό ποσό που θα χρησιμοποιηθεί για το σκοπό αυτό θα ανέλθει στα 418 εκατ. ευρώ.

Το ποσό των 64 εκατ. ευρώ από το κονδύλιο για την ενίσχυση της μακροπρόθεσμης ανάπτυξης, περί της οποίας γίνεται λόγος στο άρθρο 2 παράγραφος 1 σημεία (ii)(iii) της εσωτερικής συμφωνίας καθώς και στην παράγραφο 3 στοιχείο α σημεία (i)(ii) του χρηματοδοτικού πρωτοκόλλου, θα διατεθεί για τη χρηματοδότηση του προϋπολογισμού του Κέντρου Ανάπτυξης των Επιχειρήσεων και του Τεχνικού Κέντρου Γεωργικής και Αγροτικής Συνεργασίας.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση που θα υποστηρίξει η Κοινότητα στο πλαίσιο του Συμβουλίου Υπουργών ΑΚΕ-ΕΚ όσον αφορά την απόφαση για τη χρησιμοποίηση του αποθεματικού του κονδυλίου μακροπρόθεσμης ανάπτυξης καθώς και των πόρων της επενδυτικής διευκόλυνσης του ένατου Ευρωπαϊκού Ταμείου Ανάπτυξης για τη χρηματοδότηση της ενεργειακής πρωτοβουλίας της ΕΕ, για τη συνεισφορά στη διεθνή χρηματοδοτική διευκόλυνση διαχείρισης των κινδύνων σχετικά με τα βασικά προϊόντα για την προσαρμογή των νέων υγειονομικών και φυτοϋγειονομικών κανόνων σχετικά με τις τροφές και τις ζωοτροφές, για την ενίσχυση της αφρικανικής ΄Ενωσης και για συγχρηματοδότηση της πρωτοβουλίας εκπαίδευση για όλους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

΄Εχοντας υπόψη:

τη συνθήκη ίδρυσης της Ευρωπαϊκής Κοινότητας και ιδίως το άρθρο 310 σε συνδυασμό με το δεύτερο εδάφιο του άρθρου 300 παράγραφος 2 αυτής,

την πρόταση της Επιτροπής[34],

Εκτιμώντας τα ακόλουθα:

(1) Σύμφωνα με το άρθρο 2 παράγραφος 2 της εσωτερικής συμφωνίας μπορεί να αποδεσμευτεί το ποσό του 1 δισεκατομμυρίου και να κατανεμηθεί στα κονδύλια για την μακροπρόθεσμη ανάπτυξη, την περιφερειακή συνεργασία και ολοκλήρωση και την επενδυτική διευκόλυνση με βάση τα αποτελέσματα του ελέγχου εκτέλεσης που θα πραγματοποιήσει στο Συμβούλιο το 2004 με βάση πρόταση της Επιτροπής. Η παράγραφος 7 του χρηματοδοτικού πρωτοκόλλου και η δήλωση XVIII προβλέπουν ότι αυτός ο έλεγχος εκτέλεσης είναι ένας έλεγχος του βαθμού εκτέλεσης των αναλήψεων υποχρεώσεων και των εκταμιεύσεων.

(2) Στις 22 Μαρτίου 2004 το Συμβούλιο αποφάσισε να δημιουργήσει μια διευκόλυνση για το νερό υπέρ των χωρών ΑΚΕ, να διαθέσει το ποσό των 500 εκατ. ευρώ από το δισεκατομμύριο υπό όρους, περί του οποίου γίνεται λόγος στο άρθρο 2 παράγραφος 2 της εσωτερικής συμφωνίας, για αυτήν την διευκόλυνση για το νερό και να αποδεσμεύσει μια πρώτη δόση ύψους 250 εκατ. ευρώ. Η απόφαση αυτή ελήφθη με βάση το επίπεδο αναλήψεων υποχρεώσεων και εκταμιεύσεων κατά το τέλος του έτους 2003 σε συνδυασμό με τις προβλέψεις για τα έτη 2004 μέχρι 2007 που παρουσίασε η Επιτροπή, οι οποίες έδειχναν ότι θα μπορούσαν να αναληφθούν εξ ολοκλήρου οι πόροι του 9ου ΕΤΑ για τις χώρες ΑΚΕ.

(3) Στην ίδια απόφαση του Συμβουλίου προβλέπεται ότι με βάση το αποτέλεσμα των ενδιάμεσων επανεξετάσεων της στρατηγικής για κάθε χώρα και του αποτελέσματος του ελέγχου εκτέλεσης των πιστώσεων του ΕΤΑ, που το ίδιο πραγματοποίησε περί τα τέλη του 2004, ότι το Συμβούλιο θα ελάμβανε απόφαση μέχρι τον Μάρτιο του 2005 σχετικά με την διάθεση μιας δεύτερης δόσης ύψους 250 εκατ. ευρώ για τη διευκόλυνση για το νερό ΑΚΕ-ΕΕ και σχετικά με τους στόχους για τους οποίους θα επρόκειτο να χρησιμοποιηθούν τα εναπομένοντα 500 εκατ. ευρώ.

(4) ΄Εχει γίνει επιλογή προτάσεων συνολικού ποσού 482 εκατ. ευρώ βάσει των υποχρεώσεων που προκύπτουν από τη συμφωνία εταιρικής σχέσης ΑΚΕ-ΕΚ και των κοινών αναλήψεων υποχρεώσεων ΑΚΕ-ΕΚ σε διεθνές επίπεδο που δεν έχουν εκπληρωθεί ακόμη, αφού εξετάστηκε κατά πόσον είναι επείγουσες και αφορούν τη φτώχεια, τη συγκέντρωση της βοήθειας και την ικανότητα απορρόφησης.

(5) Από το ποσό αυτό τα 64 εκατ. ευρώ που προέρχονται από το κονδύλιο για την μακροπρόθεσμη ανάπτυξη θα διατεθούν για τη χρηματοδότηση του προϋπολογισμού του Κέντρου για την Ανάπτυξη των Επιχειρήσεων και του Τεχνικού Κέντρου Γεωργικής και Αγροτικής Συνεργασίας, που προβλέπονται στο άρθρο 2 παράγραφος 1 στοιχείο α σημεία (ii)(iii) της εσωτερικής συμφωνίας καθώς και στην παράγραφο 3 στοιχείο α σημεία (i)(ii) του χρηματοδοτικού πρωτοκόλλου. Το υπόλοιπο ποσό των 418 εκατ. ευρώ θα διατεθεί για τη χρηματοδότηση της Ευρωπαϊκής Πρωτοβουλίας στον τομέα της Ενέργειας εντός των χωρών ΑΚΕ, για τη διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα, για την προσαρμογή των χωρών ΑΚΕ στους νέους υγειονομικούς και φυτοϋγειονομικούς κανόνες της ΕΕ που αφορούν τις τροφές και τις ζωοτροφές, για την ενίσχυση της Αφρικανικής ΄Ενωσης και για τη συχρηματοδότηση της πρωτοβουλίας «Εκπαίδευση για όλους».

(6) Το άρθρο 15 της συμφωνίας εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, προβλέπει την ίδρυση ενός Συμβουλίου Υπουργών ΑΚΕ-ΕΚ το οποίο μπορεί να λαμβάνει αποφάσεις βάσει της εν λόγω συμφωνίας και η παράγραφος 8 του παραρτήματος 1 της εν λόγω συμφωνίας επίσης προβλέπει ότι το Συμβούλιο Υπουργών ΑΚΕ-ΕΚ μπορεί να λαμβάνει τα δέοντα μέτρα στις περιπτώσεις που εξαντλούνται οι πόροι για οποιοδήποτε μέσο προβλέπει αυτή η συμφωνία.

(7) Οι πόροι του κονδυλίου του 9ου ΕΤΑ που προορίζονται για την περιφερειακή συνεργασία και ολοκλήρωση έχουν εξαντληθεί. Για το λόγο αυτό η θέση που θα υποστηρίξει η Κοινότητα στο πλαίσιο του Συμβουλίου Υπουργών ΑΚΕ-ΕΚ θα πρέπει να έχει ως στόχο τη λήψη απόφασης σχετικά με τη συνεισφορά της Κοινότητας στη χρηματοδότηση της ενεργειακής πρωτοβουλίας της ΕΕ, της διεθνούς χρηματοδοτικής διευκόλυνσης για τη διαχείριση των κινδύνων σχετικά με τα βασικά προϊόντα, της προσαρμογής των χωρών ΑΚΕ στους νέους υγειονομικούς και φυτουγειονομικούς κανόνες της ΕΕ σχετικά με τις τροφές και τις ζωοτροφές, της ενίσχυσης της Αφρικανικής ΄Ενωσης και της συγχρηματοδότησης της πρωτοβουλίας «Εκπαίδευση για όλους» από το αποθεματικό του κονδυλίου για την μακροπρόθεσμη ανάπτυξη και από την επενδυτική διευκόλυνση του ΕΤΑ.

ΑΠΟΦΑΣΙΖΕΙ:

Άρθρο μόνο

Η Κοινότητα πρέπει να υποστηρίξει την ακόλουθη θέση στο πλαίσιο του Συμβουλίου Υπουργών ΑΚΕ-ΕΚ σχετικά με τη χρησιμοποίηση του αποθεματικού του 9ου κονδυλίου για τη μακροπρόθεσμη ανάπτυξη του 9ου ΕΤΑ και των πόρων της επενδυτικής διευκόλυνσης για τη χρηματοδότηση της ενεργειακής πρωτοβουλίας της ΕΕ, για τη συνεισφορά στη διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα για την προσαρμογή στους νέους υγειονομικούς και φυτουγειονομικούς κανόνες της ΕΕ σχετικά με τις τροφές και τις ζωοτροφές, για την ενίσχυση της Αφρικανικής ΄Ενωσης και για τη συγχρηματοδότηση της πρωτοβουλίας «Εκπαίδευση για όλους» με βάση το συνημμένο σχέδιο απόφασης του Συμβουλίου Υπουργών ΑΚΕ-ΕΚ.

Βρυξέλλες,

Για το Συμβούλιο

Ο Πρόεδρος

ΣΧΕΔΙΟ

ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚ

σχετικά με τη χρησιμοποίηση του αποθεματικού του κονδυλίου για τη μακροπρόθεσμη ανάπτυξη καθώς και των πόρων της επενδυτικής διευκόλυνσης του ένατου Ευρωπαϊκού Ταμείου Ανάπτυξης για τη χρηματοδότηση της ενεργειακής διευκόλυνσης της ΕΕ, για τη συνεισφορά στη διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα, για τη προσαρμογή στους νέους υγειονομικούς και φυτοϋγειονομικούς κανόνες της ΕΕ σχετικά με τις τροφές και τις ζωοτροφές, για την ενίσχυση της Αφρικανικής ΄Ενωσης και για τη συγχρηματοδότηση της πρωτοβουλίας εκπαίδευση για όλους

ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,

΄Εχοντας υπόψη τη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, και ιδίως την παράγραφο 8 του παραρτήματος 1,

Εκτιμώντας τα ακόλουθα:

(1) Κατά τη διάρκεια της 2527ης συνεδρίασής του, της 22ας Μαρτίου 2004, το Συμβούλιο Υπουργών της ΕΕ συμφώνησε να δημιουργηθεί μια διευκόλυνση για το νερό υπέρ των χωρών ΑΚΕ και να διατεθεί για το σκοπό αυτό το ποσό των 500 εκατ. ευρώ από το δισεκατομμύριο υπό όρους που προβλέπει το 9ο ΕΤΑ για αυτήν την διευκόλυνση για το νερό. Συμφωνήθηκε επίσης να αποδεσμευτεί αμέσως μια πρώτη δόση ύψους 250 εκατ. ευρώ από το δισεκατομμύριο υπό όρους και να ληφθεί απόφαση μέχρι τα τέλη Μαρτίου 2005 το αργότερο σχετικά με τη διάθεση μιας δεύτερης δόσης ύψους 250 εκατ. ευρώ και για τη χρησιμοποίηση των υπολοίπων 500 εκατ. ευρώ από το δισεκατομμύριο υπό όρους για στόχους που θα καθορισθούν με βάση το αποτέλεσμα των ενδιάμεσων ελέγχων της στρατηγικής κάθε χώρας και το αποτέλεσμα του ελέγχου εκτέλεσης των πιστώσεων του ΕΤΑ που πραγματοποίησε το Συμβούλιο περί τα τέλη του 2004.

(2) Για να διασφαλισθεί η χρηματοδότηση της ενεργειακής πρωτοβουλίας της ΕΕ, η συνεισφορά στην διεθνή χρηματοδοτική διευκόλυνση για τη διαχείριση των κινδύνων σχετικά με τα βασικά προϊόντα, η προσαρμογή στους νέους υγειονομικούς και φυτουγειονομικούς κανόνες της ΕΕ σχετικά με τις τροφές και τις ζωοτροφές, η ενίσχυση της Αφρικανικής ΄Ενωσης και η συνεισφορά στη χρηματοδότηση της πρωτοβουλίας «Εκπαίδευση για όλους», θα πρέπει να διατεθούν πιστώσεις για την συνεργασία ανάμεσα στις χώρες ΑΚΕ ύψους 418 εκατ. ευρώ από τους πόρους που απεδέσμευσε το Συμβούλιο Υπουργών της ΕΕ. Έχει εξαντληθεί όμως το κονδύλιο για την περιφερειακή συνεργασία και ολοκλήρωση που προβλέπεται από την παράγραφο 3 στοιχείο β του παραρτήματος Ι της συμφωνίας εταιρικής σχέσης ΑΚΕ-ΕΚ. Για το λόγο αυτό οι απαραίτητοι πόροι θα πρέπει να μεταφερθούν από το κονδύλιο για την μακροπρόθεσμη ανάπτυξη του 9ου ΕΤΑ που παραμένουν αδιάθετοι και από την επενδυτική διευκόλυνση η οποία προβλέπεται από την παράγραφο 3 στοιχεία β και γ του χρηματοδοτικού πρωτοκόλλου.

(3) Το άρθρο 15 της συμφωνίας εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, προβλέπει την ίδρυση ενός Συμβουλίου Υπουργών ΑΚΕ-ΕΚ το οποίο μπορεί να λαμβάνει αποφάσεις βάσει της εν λόγω συμφωνίας.

ΑΠΟΦΑΣΙΖΕΙ:

Άρθρο 1

Το ποσό των 370 εκατ. ευρώ, εκ των οποίων τα 288 εκατ. ευρώ προέρχονται από το αποθεματικό του κονδυλίου για τη μακροπρόθεσμη ανάπτυξη του 9ου ΕΤΑ και τα 82 εκατ. ευρώ από την επενδυτική διευκόλυνση του 9ου ΕΤΑ, μεταφέρεται στο κονδύλιο για την περιφερειακή συνεργασία και ολοκλήρωση ανάμεσα στις χώρες ΑΚΕ προκειμένου να χρησιμοποιηθούν για τη δημιουργία διευκόλυνσης για το νερό ΑΚΕ-ΕΕ. Με την προσθήκη του ποσού των 48 εκατ. ευρώ που είναι ήδη διαθέσιμο για τη συνεργασία μεταξύ των χωρών ΑΚΕ το ποσό που θα διατεθεί για τη χρηματοδότηση της ενεργειακής πρωτοβουλίας της ΕΕ, για τη συνεισφορά στην διεθνή χρηματοδοτική διευκόλυνση διαχείρισης των κινδύνων σχετικά με τα βασικά προϊόντα, για την προσαρμογή στους νέους υγειονομικούς και φυτουγειονομικούς κανόνες της ΕΕ σχετικά με τις τροφές και τις ζωοτροφές, για την ενίσχυση της Αφρικανικής ΄Ενωσης και για τη συγχρηματοδότηση της πρωτοβουλίας «Εκπαίδευση για όλους» θα ανέλθει στα 418 εκατ. ευρώ .

Άρθρο 2

Σύμφωνα με το άρθρο 13 παράγραφος 2 του παραρτήματος IV της συμφωνίας εταιρικής σχέσης ΑΚΕ-ΕΚ το Συμβούλιο Υπουργών ΑΚΕ καλεί την Επιτροπή να χρηματοδοτήσει την ενίσχυση των προγραμμάτων και να διαθέσει τα ενδεικτικά ποσά που προβλέπονται στο άρθρο 1 από το κονδύλιο ενίσχυσης της συνεργασίας ανάμεσα στις χώρες ΑΚΕ.

Βρυξέλλες,

Για το Συμβούλιο Υπουργών ΑΚΕ-ΕΕ

Ο Πρόεδρος

ΑΙΤΙΟΛΟΓΙΚΗ ΕΚΘΕΣΗ

Το χρηματοδοτικό πρωτόκολλο που προσαρτάται στο παράρτημα 1 της συμφωνίας εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000, προβλέπει στην παράγραφο 2 τη δημιουργία του ένατου ΕΤΑ για τις χώρες της Αφρικής, της Καραϊβικής και του Ειρηνικού με συνολικό ύψος μέχρι 13,5 δισεκατομμύρια ευρώ. Όπως διευκρινίζεται στη δήλωση της ΕΕ για το Χρηματοδοτικό Πρωτόκολλο – Δήλωση XVIII που προσαρτάται στην Τελική Πράξη της συμφωνίας εταιρικής σχέσης ΑΚΕ-ΕΚ – από το συνολικό ποσό των 13,5 δισεκατομμυρίων ευρώ, μόνο τα 12,5 δισεκατομμύρια ευρώ διατέθηκαν κατά τη θέση σε ισχύ του Χρηματοδοτικού Πρωτοκόλλου (1η Απριλίου 2003). Σύμφωνα με την εσωτερική συμφωνία, το υπόλοιπο 1 δισεκατομμύριο ευρώ πρέπει να αποδεσμευθεί και να κατανεμηθεί στα κονδύλια υπέρ της μακροπρόθεσμης ανάπτυξης, της περιφερειακής συνεργασίας και της ολοκλήρωσης και υπέρ της επενδυτικής διευκόλυνσης βάσει του ελέγχου εκτέλεσης του ΕΤΑ με αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων. Αυτός ο έλεγχος εκτέλεσης πρόκειται να αναληφθεί το 2004, μετά από πρόταση της Επιτροπής, σύμφωνα με τη δήλωση XVIII που προσαρτάται στη συμφωνία εταιρικής σχέσης ΑΚΕ-ΕΚ καθώς και με το άρθρο 2 παράγραφος 2 της εσωτερικής συμφωνίας μεταξύ αντιπροσώπων των κυβερνήσεων των κρατών μελών για τη χρηματοδότηση και τη διαχείριση της κοινοτικής βοήθειας με βάση το χρηματοδοτικό πρωτόκολλο της συμφωνίας εταιρικής σχέσης ΑΚΕ-ΕΚ.

Στις 22 Μαρτίου 2004, το Συμβούλιο αποφάσισε τη σύσταση διευκόλυνσης της ΕΕ για το νερό υπέρ των χωρών ΑΚΕ, τη διάθεση 500 εκατομμυρίων ευρώ από το υπό όρους ποσό ύψους ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και την αποδέσμευση μιας πρώτης χρηματοδότησης ύψους 250 εκατομμυρίων ευρώ. Η απόφαση αυτή λήφθηκε επειδή από το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, φαίνεται ότι οι πόροι του ένατου ΕΤΑ για τις χώρες ΑΚΕ μπορούν να απορροφηθούν πλήρως, και να αποδεσμευθεί μια πρώτη χρηματοδότηση από το υπό όρους ποσό ύψους ενός δισεκατομμυρίου με βάση τις έως τώρα επιδόσεις.

Με βάση τα αποτελέσματα των ενδιάμεσων επιθεωρήσεων της στρατηγικής για κάθε χώρα και του ελέγχου εκτέλεσης του ΕΤΑ από το Συμβούλιο, το Συμβούλιο οφείλει να αποφασίσει μέχρι το Μάρτιο 2005 σχετικά με την κινητοποίηση μιας δεύτερης δόσης ύψους 250 εκατομμυρίων ευρώ για τη διευκόλυνση για το νερό και σχετικά με τη χρησιμοποίηση των υπόλοιπων 500 εκατομμυρίων ευρώ από το υπό όρους ποσό ύψους ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για σκοπούς που θα συμφωνηθούν.

Με βάση τα προαναφερθέντα, η Επιτροπή προτείνει να εγκρίνει το Συμβούλιο τη συνημμένη πρόταση σχετικά με τη θέση που θα λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ για τη μεταφορά 185 εκατομμυρίων ευρώ από το αποθεματικό (αδιάθετοι πόροι) του υπέρ της μακροπρόθεσμης ανάπτυξης κονδυλίου του 9ου Ευρωπαϊκού Ταμείου Ανάπτυξης καθώς και 41 εκατομμυρίων ευρώ από την επενδυτική διευκόλυνση του 9ου ΕΤΑ στο κονδύλιο για τη συνεργασία μεταξύ των χωρών ΑΚΕ, για να χρησιμοποιηθούν για τη δεύτερη χρηματοδότηση της διευκόλυνσης ΑΚΕ-ΕΚ για το νερό. Μαζί με την προαναφερθείσα αύξηση των 24 εκατομμυρίων ευρώ της χρηματοδότησης για τη συνεργασία μεταξύ των χωρών ΑΚΕ, αυτό θα έχει ως αποτέλεσμα τη διάθεση συνολικού ποσού 250 εκατομμυρίων ευρώ για τη δεύτερη χρηματοδότηση της διευκόλυνσης για το νερό.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη θέση που πρέπει να λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ σχετικά με την απόφαση για τη χρησιμοποίηση του αποθεματικού του υπέρ της μακροπρόθεσμης ανάπτυξης κονδυλίου και των πόρων από την επενδυτική διευκόλυνση του 9ου Ευρωπαϊκού Ταμείου Ανάπτυξης για τη δεύτερη χρηματοδότηση της διευκόλυνσης ΑΚΕ-ΕΚ για το νερό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 310 σε συνδυασμό με το άρθρο 300 παράγραφος 2 δεύτερο εδάφιο,

την πρόταση της Επιτροπής[35],

Εκτιμώντας τα ακόλουθα:

(1) Σύμφωνα με το άρθρο 2 παράγραφος 2 της εσωτερικής συμφωνίας ποσό ύψους 1 δισεκατομμυρίου ευρώ μπορεί να αποδεσμευθεί και να κατανεμηθεί στα κονδύλια για τη μακροπρόθεσμη ανάπτυξη, την περιφερειακή συνεργασία και την ολοκλήρωση και για την επενδυτική διευκόλυνση μόνο μετά από έλεγχο της εκτέλεσης που ανέλαβε το Συμβούλιο το 2004 μετά από πρόταση της Επιτροπής. Στην παράγραφο 7 του χρηματοδοτικού πρωτοκόλλου καθώς και στη δήλωση XVIII αναφέρεται ότι ο εν λόγω έλεγχος της εκτέλεσης θα αποτελέσει αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων.

(2) Στις 22 Μαρτίου 2004, το Συμβούλιο αποφάσισε τη σύσταση διευκόλυνσης για το νερό υπέρ των χωρών ΑΚΕ, τη διάθεση 500 εκατομμυρίων ευρώ από το υπό όρους ποσό ύψους ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για τη συγκεκριμένη διευκόλυνση για το νερό και την αποδέσμευση μιας πρώτης χρηματοδότησης ύψους 250 εκατομμυρίων ευρώ. Η απόφαση αυτή λήφθηκε επειδή από το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, φαίνεται ότι οι πόροι του ένατου ΕΤΑ για τις χώρες ΑΚΕ μπορούν να απορροφηθούν πλήρως.

(3) Αυτή η πρώτη χρηματοδότηση ύψους 250 εκατομμυρίων ευρώ αποδεσμεύθηκε και κατανεμήθηκε ως εξής σύμφωνα με το άρθρο 2 παράγραφος 1 και το άρθρο 2 παράγραφος 2 της εσωτερικής συμφωνίας: 185 εκατομμύρια ευρώ στο κονδύλιο για τη στήριξη της μακροπρόθεσμης ανάπτυξης, 24 εκατομμύρια ευρώ στο κονδύλιο για την περιφερειακή συνεργασία και ολοκλήρωση και 41 εκατομμύρια ευρώ στο κονδύλιο για την επενδυτική διευκόλυνση.

(4) Με την ίδια απόφαση το Συμβούλιο αποφάσισε ότι στο πλαίσιο των αποτελεσμάτων των ενδιάμεσων επιθεωρήσεων των στρατηγικών για τις χώρες και του ελέγχου εκτέλεσης του ΕΤΑ από το Συμβούλιο μέχρι το τέλος του 2004, το Συμβούλιο αναμένεται να αποφασίσει μέχρι το Μάρτιο 2005 την κινητοποίηση της δεύτερης χρηματοδότησης ύψους 250 εκατομμυρίων ευρώ για τη διευκόλυνση ΑΚΕ-ΕΕ για το νερό.

(5) Δυνάμει του άρθρου 15 της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000, συστήνεται Συμβούλιο των Υπουργών ΑΚΕ-ΕΚ αρμοδιότητα του οποίου είναι να λαμβάνει αποφάσεις βάσει της συμφωνίας και, δυνάμει της παραγράφου 8 του παραρτήματος Ι της εν λόγω συμφωνίας, το Συμβούλιο των Υπουργών ΑΚΕ-ΕΚ λαμβάνει τα κατάλληλα μέτρα σε περίπτωση κατά την οποία τα κεφάλαια που προβλέπονται για οποιοδήποτε από τα χρηματοδοτικά μέσα της συμφωνίας εξαντληθούν.

(6) Τα κεφάλαια από τα κονδύλια του 9ου ΕΤΑ που προορίζονται για την περιφερειακή συνεργασία και ολοκλήρωση έχουν εξαντληθεί. Η θέση της Κοινότητας στο πλαίσιο του Συμβουλίου των Υπουργών θα πρέπει συν